
ZLATNA RIBICA 


(UZ NASLOVNU SLIKU) 


UTROM rano počeo je ribariti, ali je bio slabe sreće. 
Kako je bacio praznu mrežu, tako je praznu i iz- 
vukao. 

Sunce je davno povisoko iskočilo i stari Mateša Mi- 
jatov, onako uzbuđen i ljutit, pogleda uzburkanu vodu. 
Pričinilo mu se, da je nešto zablistalo jače i ljepše nego 
inače, pa odluči baciti mrežu na onu stranu. Što je bolje 
mogao, zavitlao je oko sebe, a onda svom snagom plju- 
snuo mrežom po vodi. 

Valovi su talasali i neobičnom snagom gubili se i di- 
zali, a ribar oprezno izvlačio mrežu. 

Kad je bio na domaku svoga posla i pružio ruku, 
da uhvati dragocjenu lovinu, vrlo se je začudio, jer se 
između konopljanih niti pračikala zlatna ribica. 

Mateša gleda i gleda, pa ne vjeruje svojim očima. 

— Takova sreća, takovo blago! 

Njegovom dušom proletilo more misli, a sve su se 
slile u jedno, kako će zlatnu ribicu prodati, za novac na- 
kupovati sve što treba i provoditi lagodan život u izo- 


bilju slasti. 


Da mu ribica ne izmakne, uzeo je poveću staklenu 
bocu, napunio vodom i ribicu zagnjurio. Za svaku sigur- 
nost povezao je grlo providnim platnom. Ovako sprem- 
ljeno blago metnuo u korpu, pa će natrag u svoj dom. 
: * 


Ribica je bila zaplašena i obezumljena. Dok ju je 
ribar vadio iz mreže i držao grubim prstima, ribica je 
bila sva izvan sebe. Od straha je zaboravila na sebe, pa 
istom. u boci stala dolaziti k svijesti. Prvo što je bilo, 
zamahnula je repom, zavitlala perajima i zaplivala. Is- 
prva se je veselila, što znade plivati i što se je oporavila, 
ali joj se brzo smrklo pred očima, kad je opazila, da se 
ne može kretati po miloj svojoj volji, jer je zatvorena u 
staklenoj boci. Ponovno uprepašćena, raširi škrge, a 
kroz grlo dopre glas pun molbe i drhtanja: 

— Bože pomozi, kud sam ja to dospjela! 

Za čas dva oglasi se ponovo: 

— Ribaru, vrati mi natrag moju slobodu! 

Mateša Mijatov sluša i kađ je sve čuo,, ne će da 
vjeruje. . 

— Nemože to biti... nije toistina... ne može riba 
govoriti. 

Težak znoj oblije mu glavu i on osjeti, kako se neka 
viša sila okreće okolo njega. Istina, on je još sada go- 
spodar i ima vlast nad zlatnom ribicom, ali što će biti 
kasnije? 

Voda je pljuskala i dalje, talasi se valjali sve jedan 
preko drugoga, a onda naglo pustili uz obalu. Stari ribar 
io gleda, pa mu se pričinilo, da ga voda želi zahvatiti i 
povući u vrtlog svojih virova. i 

— Jok i tebi, vodo, i tebi ribice. Glavno je, da sam 
te uhvatio i da ću se kroz tebe obogatiti. 

Brže zgrabi lijevom rukom mrežu, a desnom ko- 
šaricu s bocom, pa zakorači u čamcu prema obali. ' 

— Ribaru, dragi ribaru... > 

Sad nije bilo druge, već živa istina, da to sve govori 
zlatna ribica. Gledajući njezine velike i pametne oči, 
čisto mu se smililo malo stvorenje i njemu zadršće od 
uzrujanosti teška i žuljevita ruka. U tili čas dotrči riba- 

reva žena, pa kad je saznala, što je na stvari, stane 
razlagati svojemu mužu na dugo i na široko: 

' — Ti i ne sanjaš, kakova nam je sreća uletila u 
mrežu. To se ne događa ni svakih stotinu godina. Ja zna- 
dem samo toliko, da se u ovoj zlatnoj ribici krije ne- 
brojeno blago, koje je za sebe jedno veliko carstvo. Pazi 
samo, da ti ribica ne izmakne i ne trebaš popustiti nje- 
zinim suzama. 

A ribica vapi iz svega glasa: 

— Ribaru, dragi ribaru, vrati mi slobodu! Ri- 
baru... promisli, kako bi bilo tebi, da te tko zatvori i 
otrgne od tvojih milih i dragih! 

Čovjek došao između dvije vatre. S jedne strane 
tuži ribica, s druge strane ga nagovara žena, da ne po- 
pusti. 

— Kakav si ti muškarac, ako ćeš popustiti ribjim 
suzama. Neka plače! Glavno je, da smo našli svoju 
sreću... 

Stari ribar isprva se je poveselio i polakomio. Nje- 
gova lakomost dosegla je vrhunac, kad je stao mudro- 
vati, što će sve nabaviti i kako će lijepo živiti, čim proda 
zlatnu ribicu. 

Čovjek tako snuje, a Bog određuje. Onda se ribica 
oglasila jedanput, dvared, tri put i tako redom. Njegova 
opora vanjština popustila, ono priprosto srce smekšalo 
se, a duša zadrhtala. 

Kako je bio nagao od naravi, ovaj put postane još 
nagliji i stvori čvrstu i nepokolebivu odluku: 

— Ženo, ja sam odlučio inako... 

— Valjda ne ćeš pustiti ribicu? 

— Hoću, baš nju... pustit ću zlatnu ribicu, neka 
živi u svojem carstvu, na koje nemamo nikakvoga prava. 
I Mateša pruži ruku, pa zgrabi za grkljan boce. 

— Stani! 


Čovjek se trgne. 

— Stani čovječe, pa mi najprije kaži, zar ćemo 
vazda živiti kao sirotinja i mučiti se za parče hljeba, a 
evo sad nam se baš pruža najljepša prilika, da se jedan- 
put za uvijek okrpamo? Razmisli dobro, prije nego što 
uradiš nešto uludo! ' 

Ribar je šutio i izvlačio bocu, a starica brundala 
dalje. Ribica opet uzdisala i vapila: 

.— Dobri ribaru, vrati mi slobodu! 

Kada je bocu izvukao, žena gleda i nikako da vje- 
ruje. 

— Ta valjda baš nijesi sasvim poludio! 

Polako i oprezno odmotavao je ribar dalje sam ko- 
nac, pa kada je to svršio, digne prozirno platno i vedra 
lica šapne: 

— Strpi se još malo! 

Onda se okrene ženi. 

— Ženo moja, ti si obmanula i sebe,a hoćeš i mene. 
Istina, ja sam ribar, pa treba da čuvam svaku lovinu, 
Ja bih to učinio i ovaj put, ali to je jedna velika iznimka, 
pa treba da poslušam glas svoje savjesti. Ti se bojiš 
budućnosti i našega siromaštva, a ja ti kažem, da je bo- 
gatstvo u nama, jer ćemo si biti svijesni, da smo učinili 
dobro djelo. Čovjek vrijedi toliko, koliko je što dobroga 
uradio za druge... 

Izrekavši to, zakorači u čamac. Oprezno okrene 
bocu, “a zlatna ribica veselo proreže vođu i za- 
pliva pučinom. Starac je uživao u duši i brisao u potaji 
suze radosnice, a to je isto učinila i njegova žena, koju 
su muževljeve riječi obodrile i okrijepile za novi život. - 

— Bili smo sirotani, pa treba da to ostanemo do 
svoje smrti. Glavno je, da smo pošteni i nismo ucvilili 
ničiju dušu. ' 

Kad je ribica daleko izmakla, podigne svoju zlatnu 
glavicu i klikne iz svega glasa: 

— Hvala vam, dobri ljudi! Dobro se dobrim 
vraća... 

U taj čas nestane zlatne ribice. Nebo se naoblači, 
munja zasine, a voda zapljusne na sve četiri strane. Va- 
lovi su bili veliki... vrlo veliki. Silna vodurina razlila 
se daleko u širinu, pa kad se je riječno korito 
zabijelilo, zlatna ribica samo što se pomoli na kra- 
tko vrijeme, lupne perajima i onda se preobrazi u 
prekrasnu vilu. Pred njom se postavi carska kuća od se- 
dam spratova i sa isto toliko vratiju. Prozori su blještili 
kao da su ukrašeni draguljima, a vrata otvarala sama. 

Ribar i ribarica zakorače unutra, vrata se na dvorcu 
zatvore, a razbježala vodurina vrati na prijašnje 
mjesto. 

Gdje je prekrasna ova kuća, u kojoj žive sretne sta- 
račke dane ribar i ribarica, nitko ne zna, niti će se to 
ikada moći saznati. : 

Jedino ribari, kad zasjednu poslije halasenja! i od 
ustiju do ustiju zareda vedra pjesma i po koja priča, 
onda se tu spominje i stari Mateša, čiju uspomenu časte 
još i danas. 

A da li će se zlatna ribica pokazati nakon stotinu 
godina još kojemu ribaru i dati uhvatiti, o tome čuti ćete 


na ovom mjestu, ali drugi puta. 


1 Ribolova. 


>>*%<e 


STAKLENI DVORAC 
I AŽDAJA SEDMOGLAVA 


(UZ SLIKU) 


stva postojala jedno kraj drugoga. Na čelu prvoga 

kraljevstva vladao kralj Dobrimir i kraljica 
Dobroslava, a na čelu drugoga kraljevstva vladao kralj 
Poštenimir i kraljica Poštenimiroslava. Dobrimir imao 
ljepotiću kćerku, jedinicu Mironosnu, a: Poštenimir tri 
junačka sina i to najstarijega  Bojomira, srednjega 
Pravdomira i najmlađega Mudrimira. 


U davno doba to je bilo davno. Dva velika kraljev- 


Svaki državljanin vršio je svoju dužnost, pa je ze- 
mljoradnik obrađivao polja i timario blago, zanatlija tje- 
rao svoj obrt, trgovac trgovao, učitelj naučavao, sveće- 
nik bio pravi otac svojih vjernika i tako redom. Nitko 
da se miješa u tuđe poslove, pa je sasvim naravno, da 
se živjelo po svjetovnom i crkvenom zakonu onako, 
kako i treba da živo čeljade živi. 

Dogodilo se zato svejedno, da bi tu i tamo izbila 
kavga, pojedinac uradio nedjelo, jednom riječju: pore- 
metio je dnevni tijek života. 

Svaki prekršaj dojavio se odmah kralju, a ovaj 
sudio, pa kud puklo da puklo. Za maleno zlo sudio sam 
kralj u četiri oka, a za veliko zlo: pred čitavim narodom, 

Kako je od davnine bio običaj, svatko je, i okrivlje- 
nik i tužilac, smio govoriti jedanput, a onda je kralj za- 
molio nagodbu. 

— Djeco, popusti jedan, popusti drugi, izmirite se, 
pa počnite život iznova! 

I za čudo, uvijek je tako i bilo. 

Protivnici se najprije nagodiše, a onda izmiriše, a zlo 
pokopaše obojica, pa kao da ga nije nikada ni bilo. 

Dogodi li se, da nastane prijepor veće naravi, koji 
bi mogao naškoditi dobrom glasu i imetku veće skupine 
ljudi, e onda se sazvao sud javnosti. 

Sudilo se na otvorenom polju, pa ako nije došlo do 
nagodbe, onda je kralj najprije saslušao svoje doglav- 
nike i pojedine iz naroda. Sve je skupio ujedno i po 
pravdi Boga velikoga izrekao sam glavom konačni svoj 
sud. Tako je onda moralo biti i bilo je tako. 

Kad je navalio neprijatelj, nastala glad, vatra i po- 
magaj, onda je bila jednodušnost u jednom i drugom 
kraljevstvu. Neprijatelja su složna braća odbila, a u ne- 
pogodi vazda jedno kraljevstvo ispomagalo drugo. 

I bilo je tako sve dobro i lijepo do jednoga dana. 

Mironosna navršila osamnaestu godinu života, pa 
se to trebalo svečano proslaviti već i zato, što treba da 
se konačno odluči, kojemu će privoliti. 

Ona je doduše već odavna poklonila svoje srce 
Mudrimiru, ali i Bojomir i Pravdimir uzdisahu za njom, 
a za trojicu poći ne može. 

Na određeni dan skupilo se u domu kralja Dobri- 


mira, što je bilo viđenijega, a u prvomu redu kralj Po- 


štenimir sa svojom svojtom. 

Pa kad je bilo slavlje najveće, a ono će jedan kralj 
drugome: 

— Po Bogu brate, znaš da se pazimo dragim našim 
narodom, u dobru i zlu. Ti imaš kćerku, a ja tri sina. 


ll 


Volimo se kao braća, pa neka to bratstvo bude i u rod- 
binskoj vezi. 

Dobrimiru zakuca srce još jače i sisu kralja Pošte- 
nimira, 


— Po Bogu brate, znaš da tebe i sve tvoje volim 
kao zjenicu oka svojega. 

Onda se malo lecne, pa će da upita: 

— Po Bogu brate, a za kojega sina prosiš._ moju 
Mironosnu? ' 

Sad je nastala duga i nepomućena šutnja. Prvi je 
kralj čekao odgovor, a kralj Poštenimir zakimao 
glavom. 

— Po Bogu brate, to i jeste, od čega me zaboli glava. 
Ti znaš, da imam tri sina, a ti samo jednu kćer. Pa vi- 
diš... sva ta trojica, moji sinovi, svi vole tvoju kćerku, 
pa sad ni sam ne znam, za kojega da i prosim. Učinim li 
za najstarijega, bit će krivo ostaloj dvojici, prosim li za 
srednjega, što će najstariji i tako redom. 

Dobrimir se zamisli. 

— Po Bogu brate, ja sam se smislio. Poštenimir se 
razvedri. 

— Po Bogu, brate, pozlatila ti se pamet... 

I sad je prvi kralj progovorio: 

— Po Bogu, brate, ti znaš, kako je i što je u tvojem 
i mojem kraljevstvu... istina i pravda neka odluči. Po- 
zvat ćemo sva tri tvoja sina, pa neka si izaberu suca i 
što on reče, tako neka bude. 

I tako je trebalo i biti. 

Došla sva trojica, pa stali ravno pred oba kralja, a 
Mironosna između jednoga i drugoga, pa čas gleda oca, 
čas kralja Poštenimira, a čas opet jednoga, pa drugoga 
i onda trećega junaka, 

U to zapita i kralj Dobrimir i kralj Poštenimir: 

— Djeco draga, vi ste trojica, a samo jedna kćerka. 
Birajte si suca, pa što on kaže, tako neka bude. 

Prvi je došao na red Bojomir i on reče: 

- — Moj sudac neka bude Mironosna. 

— Drugi je došao na red Pravdomir i on reče: 

— I moj sudac neka bude Mironosna. 

Treći je došao na red Mudrimir i on reče: 

— Kad je dvojici braće, neka i moj sudac bude 
Mironosna. 

Sad je nastala tišina. Sve je onijemilo, pa i isti zi- 
dovi bili su nijemi. Kako je tko sjedio ili stajao, tako je 
i ostao. Nema toga, koji bi se usudio strugnuti nogom ili 
jače udahnuti u se. Sve je onijemilo i svi su čekali, što 
će kazati Mironosna, 

A djevojka je ustala mirno ali dostojanstveno, po- 
crvenila lagano u licu i pošla najprije svojemu ocu, po- 
ljubila ga u ruku, a onda pošla kralju Poštenimiru i isto 
tako i njega poljubila u ruku, Onda se povratila na svoje 
mjesto. Stajala je u svoj svojoj ljepoti kao pravcata vila. 
Glavu je malo podigla, a obim rukama lagano taknula 
stola. Srce joj jače zakucalo u grudima, a glas podrhta- 
vao već unaprijed. 

— Kralju gospodaru i mili narode! 

Malo je zaslala i udahnula jače, a onda htjede na- 
staviti... 

— Stani! Stani! Stani! 

Gužva, metež. Sve se uzbunilo odjedared. A kroz 
mnoštvo svijeta proturao se nepoznati starac i ravno 
pred kralja. 

— Stani djevojko, stani kralju, stani narode! 

Kralj Dobromir se podigne i okrene došljaku i 
mahne rukom. Sve se utiša i sve opet pogleda, što će 
sada biti, 


13 


\ — Dobro mi došao, starče, a zašto si došao i zašto 
mi poviče: Stani! 

\ Starac zakima glavom, a onda progovori: 

| — Došao sam u pravi čas iz daleke zemlje, gdje je 
moje carstvo, pa da ti kažem: ne udavaj kćerku, dok 
ne prođe dvadesetu godinu. Ondakar pako i ne trebaš, 
da ju udaješ, jer će biti kasno. 

Svi su slušali pažljivo i svi su šutili tronuto, samo 
kralj otac ubrzo zapita: 

— A zašto će biti kasno? 

— Jer će nestati... 

I dok si lupio dlan o dlan, nestalo je starca pro- 
roka, a sjajnim veseljem zavlada tuga. 

Prvi je tugu prekinuo Mudrimir, onda Pravdomir, 
a zatim Bojomir. ' 

— Kralju, gospodaru, ne boj se ništa! U nas je 
čvrsta mišica i još čvršća volja. Život naš rado ćemo dati 
za Mironosnu. 

—Imi... 

— Svil 

Čas dva i na čas zamrli dvori oživješe iznova. U ve- 
selom raspoloženju svi zaključe, da će od danas sav 
narod naizmjence paziti čitav dan i čitavu noć svuda i 
svagdje i čuvat će Mironosnu. Kada pako prođe sudbo- 
nosni dan, neka djevojka odluči, pa što ona kaže, pravo 
će biti svoj trojici. 

* 

Dan u dan i došao sudbonosni čas. Bili su svi do- 
duše na oko hladnokrvni, pa i Mironosna, jer su u duši 
bili uvjereni. da su čitav svoj život radili pošteno i pra- 
vedno, pa ako je sada to kušnja božja, treba da bude. 

Straže su bile pojačane stostruko i tako gusto, da je 
bilo nemoguće i pomisliti na koga, koji bi mogao ugra- 
biti djevojku. 


< 

Oba kraljevstva bila su budna, a u rodnoj kući oba 
kralja, kraljice sa Mironosnom i tri mlada kraljevića, 

Pripovijedalo se i šalilo, pa kad ono stade otkuca- 
vati dvanaest sati u noći, sve što je bilo muškoga, pri- 
hvatilo se mača, pa okom ni da trene. bi 

Kad je izbio dvanaesti kucaj, utrnule se sve baklje 
same od sebe, oblakom zagrmi i zatutnji, pa samo što se 
čulo neko tajanstveno rezanje zraka i kao letjenje, pa 
opet mir. Baklje se upale iznova, svi su bili budni i tri- 
jezni i svi naokupu, samo je manjkala... Mironosna. 

Plač — veliki i teški plač sa hiljadama uzdaha od- 
minije dvoranom, a onda se jave tri kraljevića u jedan 
glas: 

— Ne plačite, kraljevi i naši gospodari, i ti mili na- 
rode! Poći ćemo još danas na sve strane svijeta i tražiti 
kraljevnu, tako nam Boga velikoga, jer pravda i istina 
pobijediti mora! 

I neopazice je ušla u svačije srce čvrsto samopouz- 
danje, a bojovni duh obvladao svima, 

— Tako nam Bog pomogao! 

Jutrom rano pošla je vojska na sve strane, da pita i 
propitkuje, a vrhu sviju pošao oboružan do grla u boj- 
noj opremi najstariji kraljević Bojomir. 

On jeišao... išao... išao. 

Prošao je čitavo prvo i drugo kraljevstvo uzduž i 
poprijeko, ali kraljevnoj ni traga ni glasa. Međutim njega 
to nije smelo, već je naložio vojsci, da opkole oba kra- 
ljevstva, a sam pošao sve dalje i dalje. Putovao je danju 
i noću pune tri godine dana. Pa kad je prošlo tri godine, 
a ono preda nj nabasa neki starkelja, nazove Boga i po- 
nudi mu svoju pomoć. 

— Hvala ti starče, ali vidiš i sam, da si nemoćan i 
nemaš ništa... 

\ Jedva to doreče, oblakom  .zatutnji, aždaja sedmo- 
glava sune kao strijela, zgrabi kraljevića i nestane ne- 
tragom. : 

\ Kad je u prvom i drugom kraljevstvu bilo previše 
čekanja, javi se Pravdomir i dadne se na put kao i njegov 
brat. 

I on je išao tri godine dana i njega je susreo nepo- 
znati starac, poveo isti razgovor i dao isti odgovor, a onda 
ga aždaja sedmoglava odnijela netragom. 

Sad se javio najmlađi kraljević, pa jedva što je pro- 
govorio, da će na put, a ono se diglo i mlado i staro. 

— Ne treba, da ideš! Dosta je bilo zla i tuge! Prvii 
drugi kralj stari iz dana u dan, pa kad umru obojica: iko 
će nam upravljati kraljevstvom? Tko? 

* Ali Mudrimir ni da čuje. 

— Idem, pa idem, jer čvrsto vjerujem, da pravda 
živi i veliki Bog na nebu. Na koncu privolješe uz uvjet, 
da ga prati vojska. 

— Ne trebam vojske, ne trebam ništa. 

I najmlađi kraljević skine kraljevsko odijelo, pa 
obuče odijelo narodno i to ono priprostoga pastira. O 
rame objesi torbu, u torbu metne komad kruha, malo 
soli, slanine i tikvicu rakije, šešir na glavu, a štap u ruke. 

I pođe. 

Išao je dugo i dugo, pa jedva što je zakoračio na 
zemlju tuđega carstva, eto ti nepoznatoga starca, 

— Dobar dan, starče! ' 

— Dobar dan, sinko! 

— Ti si prvi čovjek, kojega sam susreo, pa je u 
redu, da skupa blagujemo. Evo uzmi najprije malo kruha 
i soli, pa onda ćemo slanine i gutljaj rakije. 

— Hvala ti sinko, plemenita si srca... 
Obojica sjednu, pa kad su založili, reći će kraljević: 

— Dobri starče, vidim, da si star i nemoćan. Kaži 
mi gdje stanuješ, pa ću te otpratiti kući. Daj mi ruku i 
upri se o moje rame. / 

Starac se nasmiješi. / 

— Hvala ti sinko, plemenita si srca, / 

Onda se kao sjeti, pa će da upita: 

— A kuda ćeš, sinko? 

— Idem starče, i kraljević zaplače. 

Sažalio se mladić starcu, pa ga stao tješiti. 

— Velik je Bog i tko vjeruje u njega i u pravdu i u 
istinu, ne može propasti. 

Mladić se smirio na čas i ispripovjedi svrhu puta. 

— Ne može propasti... nego, slabo si opremljen za 
tako veliko djelo. Evo na pr. tvoj štap... Uzmi ovaj moj! 
Pa onda tvoje cipele... Uzmi, moje su jače. 

Kraljević posluša i najljepše zahvali. Već je odmakao 
i nekoliko koračaja, kadno li ga starac pozove natrag. 

— Vidim, da si čestit mladić. Štuješ starost, a tko 
tako radi ima prava i na ljepši život. Još ću ti nešto dati, 
a ti onda gledaj, što ćeši kako ćeš... 

Starac drhtavom rukom raskopča košulju i izvadi iz 
njedra malenu kesicu. Povuče za uzicu, razriješi ju i iz- 
vadi maleni ključić. ' 

— Evo ti, ovo čuvaj kao oko u glavi! 

Kraljević se malo i zbuni i pocrveni, ali ujedno i 
osjeti, kako ga neka voljkost provejava po čitavom ti- 
jelu. Brzo se sabere, pođe do starca, poljubi ga u ruku 
i toplo zahvali. ' 

— Hvala ti starče, jer si me i obodrio i nadario. Ni- 
kada ti ovo zaboravit ne ću... 

Obojica se izrukuju, srdačno oproste i svaki pođe 


na svoju stranu. Kraljević se više puta obaziraše i srda- | 


čno starcu. izdaleka mahao, a ovaj opet njemu. Kad je je- 
dan drugomu nestao s očiju, opazi Mudrimir, da je put 

sve gori i gori. Voda sa sviju strana dolazi, pa samo šlo 
ne prelije, a ovamo kao da opaža, kako neki daleki talas 
zapljuskivala sve jače i jače, a iz njega mili sva sila tan- 
kih, pa sve debljih i debljih zmija. Ne časeći nimalo, 
sazove Boga i sjeti se dobroga starca. / 

— Ključ sam spremio, cipele su na nogama, a/ čvrsta 
batina je u ruci. 

Jedva je to rekao, a ka stala bježati od kraljevića, 
pa kud batinom zamane, bježe i zmije. Tjerajući tako od 
sebe lijevo i desno, primakao se odjednoć velikom brdu, 
vrhu kojega se dizao prekrasan stakleni dvorac, kojega 
je omotala grdosija: aždaja sedmoglava.. 

Bio je veleban mir i neki svečani, a bajnoviti sun- 
čani dan. Sunce je sjalo mnogo jače i svjetlije, pa je na 
prvi pogled zapazio sve, što treba da se uoči. Neka la- 
gana ljubičasta maglica drhtala je u nedoglednoj visini. 
Stakleni dvorac ljeskao se kao niz prosutih dragulja, od 
kojega se lomilo svjetlo u stotine i stotine šara. Prekra- 
sne boje nadmetala jedna drugu, pa je čas sve se za- 
crvenilo, onda zažutilo, zazelenilo, poplavilo, Sada je 
opet izbila jače narančasta boja, pa tamna ljubičasta, 
onda srebrnasta, pa zlatna... Stakleni dvorac plivao je 
u nekoj tajanstvenoj moći i čas se dizao, čas spuštao. 

Kraljević se nije dao omesti, već čvrsto nategne noge 
u cipelama i prihvati štapa. 

Kad se je ponovno stakleni Brana zaljuljao i stao 
spuštati, Mudrimir skupi svu prisutnost duha, oštro za- 
gleda preda se i navali na spavajuću aždaju sedmoglavu, 
pa zagrmi: 

— Svaka duša hvali Boga, hvališ li ga ti? 

Čim je to izgovorio, ponovi brže bolje drugi put, a 
onda treći puta.. 

Aždaja se probudi i pruži prvu glavu, kraljević za- 
mahne štapom i otepe glavu. Jedva je to obavio, evo ti 

druge, još veće glave, pa treće redom. No on ne budi li- 
jeni bojazan, već mani po : drugoj pa po trećoj i sve tako 
do sedme. 

Sad je odahnuo. 

Aždaje nestane, a gradić se spustaše. Pa što je to 
išlo brže, to se i on, ne zna ni samj kako, stao dizati pre- 
ma glavnim vratima. Kad se primakao sasvim blizu, trgne 
lijevu ruku i zahvati spremljeni ključ i škljoc u vrata. 
Vrata se otvoriše, a on naglo unutra. 

Što je dalje bilo, nikako da se sjeti. Znao je samo 
to, da je prolazio kroz bezbroj vratiju i napokon se na- 
šao u sredini dvora. Tu je bio neviđeni raskoš i sjaj. Dra- 
gulji blistaju, cvijeće neobično, red i poredak, nu nigdje 
ni žive duše. Kako je bio umoran, otvori prvu blisku 
odaju i pođe ravno unutra, Ključ je držao u lijevoj, a u 
desnoj štap, dok je nogu skupio i priljubio uz opale 
Legne u krevet, pa stao čekati. 

Sati su prolazili sporo, pa makar da nije bio tamo 
ni dobar sat, činila mu se sva ta tajnovitost vječnošću, 

U to zacinka zvonce i nešto zašušti. Pogleda kroz 
ključanicu, a to ide velika pratnja. Pred mnoštvom stupa 
sva zamotana u bjelini, po struku sudeći mlada ženska, 
a lijevo i desno u crnini zamotana dva oklopnika. Iza 
ovih stupa mnoštvo sluga i sluškinja. I sve to ide i šuti, 
šuti i ide korak po korak. Kad su stigli do sredine dvora, 
naglo se utrnu sva svjetla, pa kad se opet upališe, a to 
stakleni hodnici prazni i pom Samo izdaleka čuje se 
neko kao jecanje i uzdasi.. 

Kraljević protrne, ali se brzo osvijesti. Pogleda na 
zvijezde i zaključi, sad će uskoko ponoć. 

I zbilja: cin, cin, cin... ban, ban, ban, ban, ban, 
ban, ban, ban, ban, ban, ban, ban... Pa prije nego će 
kucnuti dvanaesti put, kraljević poskoči iz kreveta, pa 
će do vratiju i zaklikne, što ga je grlo nosilo: 

— Bože i nepoznati starče pomozi! / 

Jedva je to rekao, iza oblaka se. ukaže onaj starac, 
koji je bio sam Bog i dobroćuno se nasmiješi, a na to 
zagrmi i zatutnji, stakleni se dvorac stao kidati, a sta- 
balca su padala sve jedno za drugim. 

Kraljević je lebdio u zraku, lijevom je rukoni držao 
ključić, a desnom vitlao štap. Kad se je polupalo i za- 
dnje stakalce, pred njim se stvorila u bijelo omotana žen- 
ska i dva oklopnika u crnom. 

Mudrimir stupi bliže i kako se je nehotice taknuo 
štapom sve troje, velo se na ženskoj odmota i njemu pa- 
dne u naručaj u svoj svojoj ljepoti Mironosna, a dva 
crna oklopnika preobrate se u dva njegova brata: Bojo- 
mira i Pravdimira. 

— Brate, evo tebi pripada nevjesta, ti si ju tražio, 
kako treba da se traži, ljubavlju i bez da si sebe precje- 
njivao! 

Kako je sve četvero bilo zagrljeno, nijesu ni zapazili, 
da ih sve nosi u naručaju Mudrimir uz pomoć starčevih 
cipela, štapa i malenoga ključića, 

U tili čas i oni se stvoriše u svojem kraljevstvu, gdje 
je nastao novi i ljepši život. Veselju ni kraja ni konca. 

Mudrimira dočekaše kao izbavitelja. On je odmah 
proslavio svadbu sa Mironosnom uz iskrenu radost svoje 
braće, a blagoslov sretnih roditelja i cjelokupnoga na- 
roda dvaju kraljevstva, 

I ja sam tamo“ bio, 
Slatkoga vina pio... 

Evo još mi jezik mokar. 

Mladi su sretni i presretni, što se samo po sebi ra- 
zumije, pa ako nijesu umrli, žive i danas... 

KRSTAŠ BARJAK 


ILO jedno carstvo, ni veliko ni maleno, ali sretno 
H i zadovoljno. Kroz polovicu zemlje tekla rijeka 

Bistra, koja je bila plovna, a inače puna riba, pa 
je za narod bilo svega, što jedna voda dati može. Nije 
bilo izobilja,ali se je zato svuda prostirao mir, zado- 
voljstvo i božji blagoslov. 

Nije ni ovdje teklo med i mlijeko, jer je iza rodnih 
godina došla i po koja nerodna, a nerodicom i bolest, pa 
su ljudi, kako koji: jedan ozdravi, a drugi umre. 

Ali se je živjelo iz dana u dan i svako je nategao 
kraj s krajem, a to je više nego mnogo. 

Njihov car Brigoslav često je znao kazati: 

— Narođe, braćo i sestre moje! Život je za pošte- 
noga čovjeka bio od pamtivijeka težak i tegotan. U znoju 
lica svojega stiče se svakidašnji hljeb, pa samo lijenčina 
i nepoštenjak živi na tuđi račun! Birajte sadal Ako ćeš 
biti na mjestu, a ti radi! Istinabog, ti ćeš se namučiti i 
iskidati, ali nagrada izostati ne će, jer rad život sladi. Ako 
ne ćeš biti na mjestu, a ti dangubi, varaj i kradi! Neko 
vrijeme to se može, ali kad dođe dan odmazde i suda, 
tvoja će nagrada biti zaslužena kazna, a ta boli i peče, pa 
makar bila ne znam kako pravedna. 

Tako moj narode, braćo i sestre, pa sad birajte, kako 
koji hoće... 

A narod je slušao i kimao glavom, povladđujući u 
svojoj duši svaku riječ. 

Mnogi je mislio, ma da nije ništa kazao, a sve/ je 
išlo onamo, da car pametno govori, svaka mu je riječ 
na mjestu. To su tvrdili i starci i starice, koji su u mla- 
dome caru gledali i svojega vođu i svojega oca. 

Nije onda ni čudo, da su prihvatili prvi prijed- 
log i ostali vijerni podanici svojega cara, pa njime dije- 
bli i dobro i zlo, već kako i kada. 

U susjednom carstvu nije bilo tako, već je vazda 
nešto vrilo, a pojedinci rovali. Najgore je bilo sa neza- 
dovoljnicima, koji su u času zavade pustili maha srcu, 
pa na vrat na nos sve svoje prodali u besejenu i kao 
beskućnici lutali po svijetu. 

Mnogi od ovakvih natrapali su i u carstvo Brigo- 
slava, 

Po ondašnjem običaju bilo je slobodno prelaziti iz 
carstva u carstvo, samo je svaki pojedinac morao iska- 
zati novomu poglavaru dužno poštovanje i obećati mu- 
škom riječi, da će se vladati kako treba, čuvati svoje, a ne 
dirati tuđe i što je najglavnije, da će čestitim radom uz- 
državati sebe i svojtu, a desetinu davati caru što je ca- 
revo, a Bogu, što je božje. Pri tom je morao otkriti glavu, 
pokleknuti na desnu nogu i uzdignute ruke uskliknuti tri 
puta: Tako mi Bog pomogao! 

Baš kada se je caru rodio treći sin, a to udarile 
gladne godine i povrh toga uselilo mnogo stranaca. 

— Primi nas, care, jer ubi nas zemljotres, poplava i 
vatra, a to je gore i od najveće nerodice, jer uništava sve, 
dovodi bolest, pa je smrt jedini spas sviju. 

Primi i pomozi, ne ćeš se kajati! 

Car Brigoslav brižljivo je saslušao svakoga uselje- 
nika i još pažljivije mjerio svakoga od pete do glave. 
Kada je svakoga saslušao i sve dobro pregledao, okrenuo 
se narodu, neka odluči! 

* — Narode, braćo i sestre! Sve ste čuli i sve ste vi- 
djeli, pa sada kažite, kako mislite i tako onda neka bude! 

Najstariji, sav osijedio čovjek od preko stotinu go- 
dina, pođe naprijed. Kako je koračao, tako se svijet raz- 
dvajao i svako mu je iz poštovanja pravio puta i straho- 
poštovanjem očekivao, što će kazati. 

A časni Dobroslov samo se smješkao i dobroćudno 
migao trepavicama. 

— Dobri naš care! Služio sam Tvoga djedu i oca, pa 
sada i tebe. Vidio sam i čuo mnogo, ali je najljepše na 
svemu, što nam svima dobro želiš, putiš na dobro, pa 
zato neka bude naša volja ujedno i tvoja. Treba pomoći! 

Car je prišao starcu, zagrli ga i tronuto izusti: 

— Vaša volja bit će i moja. Pomoći ćemea, pa gdje 
stanuje i jedu dvojica, stanovat će i jest će i treći. 

Veselja ni kraja ni konca. Ljudi se smjestili, poma- 
gali dvostrukom snagomi svoje dobročinitelje i Pa dao 
blagoslova, pa bilo i soka i smoka. 

Nadošli dugi zimski dani. Dvostruko se jelo, dvo- 
struko se pilo na račun dobre ljetine. Dvostruko se onda 
i ljenčarilo, a bogme i dvostruko govorilo. Taj dvostruki 
govor jedni su nazivali istinom, a drugi ogovaranjem. 
Riječ po riječ, pa došla i koja krupnija. Kako domari 
nijesu nikada bili svadljivi, počeše miriti i zagovarati 
slogu. I sve to bi bilo lijepo i dobro, ali kao što nijesu na 
jednoj ruci jednaki svi prsti, tako nisu ni ljudi jednaki, 
a pogotovo iz dva kraja. 

— Vi nama ne vjerujete... 

Ili: 

— Vi nas smatrate tuđincima... 

Ili: 

— Vi nas potejenjujete... 

Uzaludno je bilo svako objašnjavanje, jer je potajni 


.crv ušao i pogrizao polako, ali sigurno. Pa kao što od ma- 


24 


lenoga vjetrića postane oluja, tako je od nečistoga jezika 
postala smutnja, koja je okužila čitavo carstvo. Sa smut- 
njom je došlo nepovjerenje, sebičnost, a konac konca je 
bio, da je car Brigoslav preko noći osijedio. Sva je sreća 
bila, da su njegova tri sina rasla kao tri sokola siva, pa 
kad je najstariji, po imenu Rodoslav, pronikao u sive, 
on pode ravno najprije pred narod, a onda pred cara, 
— Vidim, da je zlo u našem carstvu, pa treba naći 
lijeka. Kodi kuće toga nema, zato idem u daleki svijet, da 
učim i sve proučim, Kada nađem puta i načina za boljak 
našega carstva i miloga svojega naroda, ja ću se povra- 
titi. Zbogom! 
I on pođe ravno. 
Prolazili su sati, dani i noći, nedjelje i mjeseci, go- 
dine i godine, a o njemu ni traga ni glasa.,. 
Onda se javio srednji sin, po imenu Bogoslav, i on 
pođe ravno najprije pred narod, a onda pred cara. 
Govorio je iste riječi kao i njegov brat i pošao na- 
lijevo. 
Opet je prolazilo vrijeme, car je stario, narod se 
lecnuo, bogme i doseljenici, a o njemu ni traga ni glasa... 
. Onda se javio najmlađi sin, po imenu Domoslav, i 
on pođe ravno pred narod, a onda pred cara. 
Govorio je iste riječi kao i njegova dva brata i već 
htjeđe krenuti, ali ga stade sustavljati narod i doseljenici. 
— Kraljeviću, stani! Nemoj nas ostaviti, jer će biti 
još većega zla, 
* Došao i sam Dobroslav i zaklinje dršćućim glasom: 
— Nemoj nas ostaviti, jer će biti zlo i naopako! Zar 
ne vidiš, da naš dobri car stari, ubija ga žalost i tuga za 
dva svoja sina, a našu uzdanicu? Trebat će zamjene, jer 
u tebe je snaga i bistrija pamet. Ostani! 
Domoslav ostao u zabuni. Gleda ovamo i onamo, 
pa sluša sve odreda, a onda se okrene ocu: 

— Oče, odluči! 

Kralj Brigoslav uhvatio glavu obim rukama, stao 
otirati suze, pa kad se je svladao, uzdigne i reče od- 
rješito: 

“ — Sinko idi, pa se braćom vrati! 

Domoslav poljubi očevu ruku, primi blagoslov i po- 
zdravi narod, pa krene nadesno. 

Toga dana čitav je narod nepomično stajao uz svo- 
jega cara. Svi su do kasno u noći stajali i gledali, pa kad 
mu je pred očima nestala i zadnja slika, odnosno sjena 
mladoga kraljevića, razišli se svojim kućama, tužni i če- 
merni, govorili su malo, a uzdisali mnogo. Radili su svoje 
poslove, ma nikako im nije išlo ni od ruke ni od srca. 
Malo pomalo ista je sudbina snašla i doseljenike, kod 
kojih se počela javljati savjest. Nije lijepo, govorili su 
potajno međusobno, što smo radili i uradili. Ljudi nas 
gole i gladne primiše, a mi posijasmo zlo i sjeme zavade. 
Sad propadamo svi, a najviše radi nas domari. 

— Oprostite, braćo i sestre, učinismo vam krivo! 

— Opraštamo, braćo i sestre, pa nek bude, kao što 
je bilo! 

A tri sina, tri siva sokola, kao da su propali u more. 
Nigdje glasa, odnikuda jeke. 

— Jao, Bože, što li dočekasmo... 

Ili: 

— Jao Bože, što li skrivismo, pa nam grijehe ne 
ćeš oprostiti... : 

Ili: 

— Jao, Bože, Gospodaru Neba i Zemlje, pomozi ili 
pošalji, pa nek smrt sve nas upokoji, jer tako se živjeti 
ne da... 

Kada se je navršilo ravno sedam godina, sedam mje- 
seci, sedam nedjelja i sedam dana pustoga čekanja, a io 
munje zasvijetliše, a gromovi zatutnjiše ravno pa baš na 

tri strane, a na četvrtoj, kud su braća krenula, pukla 
čistina pa ni truna oblaka niti oluje. 

Čuo to car, pa uzbunio čitav dvor i čitavo carstvo. 
U tili čas sve se skupiše na prostranoj poljani u ,sveča- 
nom ruhu. ' 

Što je bilo muško, otkrite je glave, što je bilo žensko, 
omotalo se u crninu. Shrvani Dobroslav uzeo lopatu u 
ruke, pa iskopao rupu pred svima, a onda zapovjedio, 
neka svaki po redu kazuje svoje grijehe. 

Narod je dolazio i odlazio, skrušeno se kajao i otvo- 


reno ispovijedao. Gromovi su tutnjili, a oluja bjesnila. Pa 


kada se odredaše svi odreda, oko je u oko pogledalo i 
od sto glasa sve se slilo u jedno: 
— A što sada?! 
Nije trebalo čekati, jer je kao odrezano prestala silna 


oluja, munje su zatajile, a gromovi ućutaše. Vedra se. 


strana zacrvenila i tamo izdaleka pojaviše se tri ju- 
načka kraljevića. Letjeli su na tri bijelca vatrena, a svaki 
je držao lijevom rukom uzde zlaćane, a u desnoj bijeli 
barjak s crvenim krstom. 

Kad su došli nablizu od stotinu koračaja, a to se 
crveno nebo zaplavilo, sunce pomolilo i zlatnim tracima 
zasinulo sa tri napisa: Bog— Rod — Domovina! 

Tko je imao oči, taj je gledao, tko je imao uši, taj 
je slušao, 

U tili čas naši su krstaši došli među svoje, a onda 
pošli u svoje domove. Umjesto pozdrava, sva trojica su 
uskliknula: 

— Braćo i sestre, hajdemo na posao! 

U isto vrijeme zakopala se sama od sebe rupa isko- 
pane zemlje, stari su grijesi zakopani i zaboravljeni, a či- 
tavo je carstvo počelo novi život... život mira i blago- 
slova božjega. 


De 


ZDENKA 1 SEDEFICA 


(UZ SLIKU) 


UTROM rano poslala ju majka u vrt, gdje cvate cvi- 
jeće, a razno ukrasno zelenilo buja i čitava je oko- 
lica svježa i puna ljetne svježine. 

Trčkajući po uskim stazicama, zagledavala je šare- 
noga Ljepokrilca, kako lijeće od cvijetka do cvijetka, 
pa kad sleti na laticu: raširi krila i miruje... miruje.. 
miruje. 

— Oh, Bože, kako je to lijepo, da sam na čas leptir, 
pa da poletim u svijet, tamo visoko... visoko, 

Jedva što je zadnju riječ izustila, osjeti, kako joj se 
ručice i noge stanjuju, tijelo suzuje, a okolo naokolo ra- 
zapinju tanke mrežice sa prašnatom prozirnom opnom, 
koja se ljeskala poput sunca. Bile su na svakom krilcu 

nekoliko svjetlih kolobara, koje su zasvjetlile onaj čas, 
čim bi prhnula na tamno mjesto. 

Moglo je biti devet sati izjutra. Sunce je visoko po- 
skočilo, pa je postepeno ulazila zapara i zrak je u visini 
titrao poput bisernoga praška. 

Naša Sedefica, a prijašnja Zdenka, ražirila je krila i 
digla se nađ vrtom, zaokružila uzduž i poprijeko, a zatim 
poletila u susjedno dvorište, iz ovoga do Drave, pa sve 
dalje i dalje. Mislila nije ništa, već uživala, što leti i što je 
lepirica sedefnih krila. 

U to je dunuo vjetrić najprije slab i jedva čujan, a 
a zatim malo jači. 


28 


Sedefica osjeti, kako ju obuzima umor s jedne strane, 
a opet s druge strane opazi, da je teže letjeti u toliko, što 
vjetar nosi onamo, kud hoće, a ne kuda želiš poći. Na 
nesreću njezinu, vjetar je puhao pravcem, kuda je tekla 
rijeka Drava, pa nikako nije Sedefica mogla da izleti iz 
ove zračne struje, već samo nad vodom. 

I nehotice pomisli na svoj prijašnji dom, blagoga i 
plemenitoga oca, pa dobru i milu majčicu. 

— Jeli to od mene bilo pametno, da sam radi svoje 


lude želje, postati leptir, otišla u daleki svijet? Je li od 


mene bilo pametno, da sam se dala na ovako vratoloman 
posao, koji može svršiti vrlo zlokobno i to baš po mene? 
O, Bože, smiluj mi se jadnici! 

I Sedefica zalomi jače slabimi krilima, drhtajući po 
čitavom tijelu. Njezina bol zaokupila ju nenadano i ona 
je srljala uludo, a da ni sama nije znala: kuda ni kamo... 

U taj čas začuje cvrkut lastavice. Najprije se pove- 

seli, ali ubrzo se sjeti, da ptice rado hvataju leptire i 
zbuni, a strah ju zaokupi tako jako, da nije znala: bi li 
letila visoko ili nisko. Puki je slučaj htio, da je vjetar 
dunuo jače i ponijeo Sedeficu, zavitlao u vis, a lastavica: 
je surnula brzo i nisko zaokružila nad vodom. 

Sva sretna, što je opasnost minula, poleti dalje i po- 
dvostručenom snagom sleti nešto niže. U to se uzbur- 
kana voda zatalasa jače, jedan val pljusne i vodenim 
praškom poškropi krioca našega leptira. 

— Jao Bože, što će biti sada! 

Sedefica je znala, da leptir može dobro letjeti samo 
onda, kada su krioca sasvim suha i prašak na njima ne- 
taknut. A zlo je i naopako, kada ga snađe vlaga ili čak 
voda, pa prašak skine, jer se onda sama Krila oštete, pa 
jer ne može letjeti, pane; kada pako nemoćno pane, dođe 
žaba ili gušter, pa ju uhvati i pojede kao dobar zalogaj. 

— Joj, joj... ta to je strašno! 

Međutim nije bilo druge, Sedefica je sva izmorena 
klonula i onako poškropljeena od vode padne iz zraka 
u samu vodu. 
— Joj, joj... sad ću se utopiti. Bože, pomozi! 
Vjetar je fićukao i bacao valove prema obali, a crni 


oblaci nadvili se za kratko vrijeme. Ono zlatno sunce - 


sakrilo se tamo daleko i vedri danak smrknuo. Bura. 
Oluja. Nevrijeme. Omara. U to zatutnji izdaleko najprije 
muklo, a onda malo jače, pa još jače i munja bljesne, a 
grom udari. U tili čas i zrakom se zavitla i voda i prašina 
i razni otpaci, suho granje i lišće i što je već bilo svuda 
i svagdje. Jakom olujom poleti sa površine vode i naša 
Sedefica, pa zapne na tananoj grančici niskoga džbuna, 
koji je stajao na proplanku šumice, nedaleko same vode. 
odakle je izbavljena od časovite smrti. 

— Hvala Bogu, što sam na kopnu, pa sad bilo što mu 
drago; svejedno je bolje, već malo prije! 

I onako mokra, šćućurila se na grančici i čisto uži- 
vala u zavjetrini. Kad se je osjećala malo bolje, okrenula 
glavom ovamo i onamo, pa da vidi svoj okoliš i kako će, 
kad bura stane, prhnuti dalje. Kako se je međutim za- 
čudila, kad je opazila pred sobom slavujevo gnijezdo sa 
jednimi malim ptičetom, koje je od vremena do vremena 
piskutljivo cvrčilo i lupkalo badrljastim krilima. 

— Gle, gle... to je siroče samo, kao i ja na ovome 
svijetu. Bože, Bože, kako je to čudno. A tamo daleko... 
daleko... ' 

I sad se sjeti i doma i svojih, pa svoje sobice, igra- 
čaka, svega u izobilju, lude svoje želje, nesretnoga života 
i budne joj, da svisne od tuge. Njezina bol se povećala 
onim časom, kad je došao stari slavuj i stavujica, pa su 
donijeli u kljunu hrane za svoje jedinče i grijavali ga od 
nenadane studeni. 


————o 

Kolikogod je uživala u tuđoj sreći, toliko se sada 


. rastužila naša Sedefica preko mjere i zaželi samo jedno, 


da se opet pretvori u Zdenku i poleti roditeljima u za- 
grljaj. Budući da je njezina tuga bila velika, želja jaka, 
a odluka čvrsta, da će u životu sasvim drukčije početi 
živjeti, njezino je malo srdašce burno zakucalo, a očice 
proplakale gorke suze, koje su ronile niz jedre mlade- 
načke obraze. ; 

— Zdenkice, Zdenkice... nemoj biti luda, što pla- 
češ, kada ti nitko nije ništa učinio na žao. 

A mala Zdenkica sva zbunjena trlja ručicama lice i 
nikako da se snađe. 

— Ne ću više da budem Sedefica... nikada, ja hoću 
ja—-a—a... 

Kad je konačno osjetila, da nije Sedefica, već prava 
pravcata Zdenka, priljubila se jače uz svoju majčicu i 
sva drhtala od uzbuđenja. 

— Joj, alaj sam strašno sarijala, baš je to bio uža- 
san san... 

Pravo je govorila i bogme dosta u snu pretrpila, a 
sve radi svoje nepromišljenosti, jer je htjela postati 
leptir. : 

Baš luda želja! 

Zar ne? 


>>< 

UTISNUTA RUKA 
U KAMENU 


AMO gdje se plave i bjelasaju Kamničke Alpe! 

sa vrhovima Krvavec, gordi Grintovec, Kočna, 

Storžić, Velika Planina, Planjava, a u dolini bez- 

brižno vijuga obijesna i uvijek mlada Bistricaž, živio je 

sretno i zadovoljno kamnički vlastelin Janes od Kam- 

nikaš sa ženom Barbarom plemenitom iz grofovske obi- 
telji Perovo, 

Mnoštvo kmetova“ sjeklo je i prorjeđivalo slo- 
ljetnu omorikovu šumu, tesalo drvenu građu, lupalo ka- 
men u kamenolomu, a u dolini obrađivali polja i tima- 
rili blago. 

Kada je došla jesen na domaku i Sveti Luka vjetri- 
ćem obavio čitav kraj Babjim ljetoms, stari je vlastelin 
nadzirao ubranu ljetinu i dijelio desetinu od svega 
vjernim i marljivim svojim radnicima. 

Bilo je tu i po koja oštrija, pa i kaznilo se nevrijed- 
nike, ali sve se je to obavljalo onako, kako to propisuje 
svjetovni i božji (crkveni) zakon. 

Vlastelinova tri sina: Petar, Roko i Eligije tetošili su 
sestru jedinicu Mariju, pa kad su nastupile duge zimske 
večeri, preselila se sva obitelj iz Staroga grada“ sa brda 


1 — gorje kraj i oko Kamnika. — ? potočić. — 3 Mjesto kraj 
&Ljubljane u najljepšem kraju Slovenije. — * sluge, podređeni svojem 
gospodaru. — 5 tanke niti, koje se zrakom povlače, a vjetar ih vitla 
u jeseni. — % dvorac. 
»Zlatna ribica«. 3 

Nos u Mali grad, da budu bliže svojim kmetovima i su- 
mještanima, odakle se pruža kameniti drum na sve 
strane svijeta. 


Godine su prolazile i djeca poodrasla, a roditelji 
starili iz dana u dan, Sa starošću došla i bolest, pa kad 
je umrla časna grofinja Barbara, vlastelinu Janesu 
omrkao život. 

— Nema moje družice, pa ne volim živjeti, a vi 
djeco, kako znate... 

— Oče... 

— Dragi naš MMMEH “im 

— Mili tatice. 


Grofinja Marija sve je to sjedila, pa kolikogod vo- 
lila pokojnu majku i ostarjeloga oca, u sebi je vazda 
ljubav zatomila, pa nikada, da i ona kaže koju umilnu 
riječ za svojega oca, ' 

Stari je to zamjećivao i bolilo ga je u duši, ali je kao 
dobar otac opraštao. Znao je on dobro, da je Marija 
živila sasvim drugim životom, gdje nije imala prilike 
saznati za neimaštinu i borbu za dnevni opstanak. Imala 
je sve, što joj je srce zaželilo, a sva ljudska muka i bi- 
jeda bila je za nju prikrivena neprovidnim plaštom. 
Uz to svi su ju tetošili i ispunjavali svaku njezinu že- 
ljicu. Nitko, da joj što prigovori, već, što ona kaže, to 
je moralo biti. Roditelji su bili u odmakloj dobi i vazda 
zaposleni, dvorkinje strepile pred obiješću i hirovima 
miljenice, a braća kao i druga braća. 

Izuzetak je bio najstariji sin Petar, koji je vazda 
ostao u manjini. 

— Ne valja ti, seko, posao; tako se kuća ne drži, a 
još manje stiče. A treba zapamtiti, da su i grofovi smrtni 
ljudi, samo je vječan Bog i dobra djela... 

Mlada grofinja sluša i ne sluša. Kad joj je dodijalo, 
a.ona samo što lupne nožicom, onako iz inata, rukom 
mane i posprdno se okrene. 

— Sve su to trice, a ja sam svejedno vlastelinka i 
nitko mi ne može ništa... baš ništa. 

Bratac u brizi, zedvžt seku, pa da će ju umiriti: 

— Sele, nemoj tako, ražalostit ćeš oca; on je star, 
plemenit i želi dobru djecu, on je — — 

Marija mu prekine razlaganje sa oštrim prijekorom: 

— Ne marim, nije mi stalo. 

Lupne vratima, da je sve pedršse zazvonilo i jedva“ 
što prođe dan i noć, sukobi se ponavljaše. 

Kad je otac umro, promijenile se prilike posvema. 

Grofinja Marija preselila se sasvim u Stari grad, ne 
podržavajući sa braćom nikakovih veza. Što je radila, 
radila je na svoju ruku, rodbinski imetak se trošio brže 
nego prije, budući da su njezine potrebe bile daleko 
veće, a zle godine udarile sve jedna za drugom. Kmetovi 
su potajno šaputali i povjerljivo dojavljivali braći, kako 
se bliži propast, ali jao onome, za kojega je saznala gro- 
finja, jer taj bi platio glavom. Kao što svugdje, tako je i 
ovdje nastala uzrečica: Pravda daleko, a Bog visoko... 

Jednoga dana pošao najstariji kmet, po imenu Lojz, 
i on ravno u Mali grad grofinji Mariji. 

Jedva što je stupio na vrata, a ona se izdere: 

— No, šta je? 

A zatim nadoda: 

— Nesretniče jedan, a tko ti je dozvolio, da uprljaš 
prag moje grofovije — ha?! 

Kad je odahnula, žvigne bičem po staroj sjedini i iz- 
gura pred vrata. 

— Napolje, jer ću te baciti pred svoje pse! 

To je prevršilo mjeru. U ljudima kipjelo i potajna 
bura zavitlavala nečujno iza Karavanka. 

Te noći usnula je u snu, kako je kmet Lojz ponovno 
došao i on joj je dugo i dugo govorio, pa među inim re- 
kao, da će ju za svako i najmanje nedjelo stići kazna 
božja. Marija je opet uzela bič, pa da će po njemu, ali 
se ruka ukočila, a usne zatvorile, pa nije nom ni dah- 
nuti niti se pomaknuti sa mjesta, 

Kada se je jutrom probudila i otvorila oči, opazila 
je, da može pomicati rukom, otvarati usta i govoriti. 

— Gle, gle, stari me je htio uplašiti u snu, ali će to 
dobro zapamtiti. ' 

I onako bijesna, kao uvrijeđena lavica, skoči iz po- 
stelje i zovne dvorkinju. Čim se je obukla, zapovjedi de- 
setorici najvjernijih slugu, da dovedu staroga kmeta. 

Čovjek je išao staračkim hodom, ali svijestan vla- 
stite snage i svojega poštenoga života. 

— Došao sam, svijetla grofice, izvoli zapovijedati! 

A ona, samo što migne očima, sluge na njega za- 
skoče i obore na zemlju. Starac je jaukao i jecao, stenjao 
i drščućim glasom molio za milost. 

— Još živi stari Bog i On će suditi svima! 

Grofica Marija bila je besćutna i samo nalagala da 
ga biju još jače, a i sama žvignula nekoliko puta po glavi, 
da je sve krv šiknula po sijedoj bradi. 

Još iste večeri pokopaše mučenika, a jaki vjetar za- 
vitlao nenadano i bura potresala sve odreeda, Kiša je li- 
jevala kao iz kabla, munje sijevale, a gromovi pucali i 
rušili stoljetno drveće, kuće i kućišta. Uplašena marva 
bježala je iz svojih skrovišta, a psi čuvari zavijali pred 
silom svesilne prirode. 

U to zavitla burajoš jače, potrese se d6 i gora. 
Sjajna munja bljesne i udari svom snagom, a Stari grad 
se popolovi. 

Grofinja Marija uplaši se na čas, ali se brzo snađe. 
Naglo se obuje i odjene, pa se s dvorkinjama spusti po 
najvećoj kiši braći u Mali grad. 

Bilo je ovdje kao u rogu: mir i tišina. Na malenom 
oltariću dogorijevale su dvije voštanice i osvijetljivali 
sliku Majke Božje sa sedam rana. Braća su klečala sklop- 
ljenim rukama, dvorski je svećenik pretkazivao Litanije, 
a zatim svi u jedan glas skrušeno i puna srca ponavljali: 


»Od kuge, glada i groma oslobodi nas, Gospodine... .« 


Kad je grofinja ušla, svi su onijemili, samo je ona 
prasnula u živi smijeh, koji se izrodio u obično hiho- 
tanje. 

— Ha-ha-ha-ha... al ste junaci... ha-ha-hs-ha... 
Zgurili ste se u ovoj sobi, umjesto, da izađete i s kmeto- 
vima skupa uhvatite u koštac s čitavim svijetom, pa tre- 
snete lijevo i desno, kako bi prestalo ovo nevrijeme. Vi 
ste mi muškarci! Ha-ha-ha-ha... Obične ste babe... 
babe, kukavice i ništa više! 

Zatim: uzdigne glavu visoko i zavikne, što ju je grlo 
nosilo: 

— Sluge, ovamo! Od ovoga časa ja zapovijedam! 
Sluge... 

Sluge jurnuše na vrata, a najstariji Petar najprije se 
prekrsti, a onda zapovijedi dostojanstveno, ali obzirno, 
neka se vrate natrag, jer zasada nijesu od potrebe. Po- 
ustajaše i druga braća za svećenikom te opkole Mariju. 

Riječ po riječ, pa svi pokušaše umiriti sesiru, ali 
ona sve gore pa gore. Što oni uvjerljivije dokazuju, kako 
je na krivom putu, da se valja smiriti i predati u pot- 
puno pouzdanje Boga, koji vlada čitavim svijetom, gro- 
finja Marija bjesni sve jače, pa je od bjesnoće sva zasli- 
nula u ustima od bogomrskih kleveta i objeda na sve 
živo i mrtvo. 

— Nikoga se ja ne bojim, ja ću da vladam svima, 
nad vama, pa i samim Bogom! 

Tamna soba zasvijetli kao da je planula jednom 
vatrom, zidovi se zaljuljaju, grom zatutnji i u tili čas ne 
ostade ni kamen na kamenu. 

Oblačno i crno nebo odjedamput se nasmije i sunce 
pomoli svoje zlatne trake. 

Na podnožju Maloga grada stajali su zapanjeni: tri 
brata sa dvorskim svojim prijateljem, a kraj njih se 
smješkala grofinja Marija i rukom bubunjala po povi- 
sokoj kamenitoj stijeni, koja je za vrijeme trešnje i gro- 
mova stvorila se na mjestu, gdje je dosada bio obi- 
čan put. ' 

Prvi se osvijestio dvorski svećenik. 

— Draga braćo i svijetla grofinjo! Što je bilo, to 
smo oćutili svi, a što će biti u buduće, znade samo 
Gospod Bog, slava mu i dika! 

— Slava Mu, Slava Mu, Slava Mu! — ponoviše skru- 
šeno braća u uvjerenju, da im prijatelj govori iz duše. 

— Sve je propalo, ali ne treba zdvajati, jer božjom 
pomoću dat ćemo se na posao. Počet ćemo živjeti iz- 
nova, pa će ići. 

— Hoćemo! Hoćemo! Hoćemo! 

Grofinja je šutila i smješkala se. 

Ali prije svega, braćo moja draga i svijetla grofinjo, 
uradit ćemo jedno dobro djelo, koje treba da ostane 
vidljivo za sva vremena; koje treba da nas sjeća, da smo 
griješni ljudi, a Bog vječan, kojemu treba služiti dobrim 
djelima i nastojati, da se na ovome svijetu umanjuje sve 
što je zlo... sagradit ćemo spomen-crkvu... Amen! 

— Hoćemo! 

— Od srca rado! 

— Za spas duše sviju nas! 

I neka svečana tišina zanijemila, a u duše prisutnih. 
ušlo neko spokojstvo i unutrašnje zadovoljstvo. 

Grofinja Marija sluša i ne sluša. Ožarena u licu 
poskoči za korak na lijevo, lupi desnom rukom po ka- 
menu i oštro odreže: 

— Ne i nikada! 

Prisutni se obezumiše od iznenađenja. Sa bolju u 
srcu zaplakaše povodom tvrda srca svoje sestrice, pa 
kad se osvijestiše, a njih četvorica osjećaše se kao pre- 
porođeni i pomlađeni za novi život. ' 

Odmah se dadoše na posao i žuljevima svojih ruku 
sagradiše tamo, gdje je stajao Mali grad: crkvicu na tri 
kata, koju su posvetili Majci Božjoj sa sedam rana, sv. 
Petru, sv. Roku i sv. Eligiju, 

A grofinja Marija?! 

Ona se survala u neprohodnu dubinu. Zemlja se 
rastvorila i nad njom zatvorila, a na velikoj kamenitoj 
stijeni i danas još postoji udubina, koja predstavlja uti- 
snutu ruku u kamenu. 

Vjekovi su prošli, Kamnik je oživio u srcu Slovenije, 
a spomenik ispod crkvice svjedoči, kako se zlo zlim na- 
građuje, dobra djela uzdižu nad svakdašnjošću, a pravda 
stizava svakoga... polagano i sigurno. ' 

Jer... još živi stari Bog! 


Sie 


KRISTOV POHOD 
NA TUCIN-DAN 


(UZ SLIKU) 


A vrijeme rata čitava je zadruga Tome Toma- 
j ševa, kako se ono kaže, nosila Jeru Matoševog, 
kao na dlanu. 

— De ti to, drago dite, pa kako s' ono kaže... 

lli: 

— Nije to za glavu, uradi, kad možeš... 

Ii: 

— Jerice, drago naše, treba € ovo ovako, a ono 
nako... 

Ili: 

— Evo tu pa sidi, ondakar se najedi, pa u krevet na 
petaru, a sutra ć'mo u ime Božije na posto... 

Dan je prolazio, vreva dana mijenjala od jutra do 
mraka. Nepogode i neprilike izmjenjivale se od časa na 
čas, kuburilo svakojako. Rat i prokletstvo rata virilo je 
iz svakoga budžaka, a sve skupa željkovalo samo jedno: 
svršetak, pa da se započne novi život. 

Toma Tomašev i njegova Ankena star-Tadaje smi- 
šljali su najveće stvari i najteže zavjete, koje će poda- 
strijeti sv. Antunu, ako sve sretno svrši i svi se živi vrate. 

Samo se po sebi razumije, da su mislili i na Jeru. 

— Paion... vidan je dečko, pa treba. 

I sad je slijedio naširoko zasnovan dogovor, kako 
će ga obući od pete do glave, pa kao što sad, tako će 
ostati kod zajedničkoga stola i u buduće. 

— Svi zajedno, svi, Neka bude ondakar veselo i 
blagosloveno, jer to i Bog voli, a gdi je Boga, tudikar je 
i zadovoljstvo, sve. 

Kad je ono pukao 29. Listopad 1918., puklo i u za- 
drugi Tome Tomaševa. Svi se povratiše sa ratišta živi i 
zdravi. Sva četvorica. Rijetkost u selu. Pa kako ono, ko- 
me Bog, tomu i svi sveci, dovuklo se to u kuću i novaca 
i zaire i svega u izobilju. 

— Znao sam to ja... 

— Nis' ja zabadava sanjala o velikoj i čistoj vodi, 
pa kako j' iz nje frcala iskra ko crkveni toranj i onda 
visoko u nebu pukla baš ko kad pukne puška, samo, što 
i to bilo ugodno i lipo... onako ko kada svire orgulje 
na koru. 

Jerica zinuo od čuda, pa jedva što je dočuo do polak, 
a ono Tomin Mataja s visoka kresne: 

— A šta ti dripa! Šibaj napolje, jal! ću te... 

I već je zamanuo domobranskom kapom, pa da će 
ga zviznuti, kad li dječarac šmugnuo u pravi čas, pa isko- 
račio u avliju. 

Kućegazda sve je to gledao i čuo. Na bezrazložni pri- 
jekor potresla mu se duša i on je osjetio gorčinu ne- 


pravde, koja se nanaša dječarcu. Htio je presjeći riječ, | 


a onda zaustaviti zamahaj, ali... čim je bacio oko i za- 
gledao oči najstarijeg sina, koji je bio odsutan četiri go- 
dine, onaj muški ponos iskočio jače. Neka koprena za- 
strla je Jericu i on je pred sobom gledao ratnoga ju- 
naka. U tili čas i novi svijet je oživio i u njemu i u nje- 
govoj ženi i u čitavoj kući. Sve je ugađalo došljacima, ovi 
su bili prvi i zadnji, pa je i sv. Antun otišao u pozadinu, 
dok za Jericu nastadoše sasvim drugi dani. 


: 43 


Njegova je dužnost da sluša, radi i šuti, a za ostalo 
se ne pita. Ž 

— Čuješti,dripa... 

Ili: 

— Ako ti to ne uradiš... 

Ili: 

— Najprije uradi, a ne da misliš samo na žderanje 
i kako ćeš lenčariti; aja, ne rodi toga, pa ako to ne bude 
na vrime, zna* ćeš pošto oka šljiva... 

Dječarac sluša pa ne vjeruje sam sebi. Je li moguće, 
da se sve ovo događa sa znanjem bač-Tome i snaš-An- 
kene? Možda oni misle inako?! I dječarac smislio, pa da 
će im se potužiti, kad li se stari i stara izdere i samo što 
manuše rukom, a to je značilo: idi, pa ne pitaj. 

Kako se je ratna čeljad osjećala umorna i odmarala 
po miloj volji, njegov je posao ostao isti. ' 

Još prije svitanja svezao je na lancu staroga laja- 
roša Bumbašu, onda namirio blago, navukao vode, na- 
slagao oko banjka drva i potpalio vatru. U to je, obično, 
odjeknuo glas frule, pustio krave, a sam otišao do 
svinjca i potjerao prasad. 

Put do tora vodio iza vatrenke, onda uz ogradu 
groblja preko seoskoga pašnjaka do nakraj Donje Male. 
Tamo je već čekao Imrokov Ilja, koji bi svinje zapri- 
mio, a sami krenuo na šalaš Bukveš, gdje je bilo posla 
na pretek, 

I to je tako išlo čitav Studeni i prve pole Prosinca. 
Nekako oko sv. Lucije udarila mrzavica, a par dana za- 
vitlao nenadano snijeg, pa zameo sve staze i bogaze. Ko- 
losjek i staroputina zastrle i ono malo puta, pa nikud, 
nikamo. ' 

Dan pred Badnjak navališe na njega kao psi na zeca. 

— Deono... 

— Sadikar treba ovo... 


Točno u dvanajst sati oti'ćeš strik-Tadaji.. 

Jedva što je treću zapovijed saslušao, izdere se neko 
iz kuhinje: 

— i. kukulele, pa zar ti bitanga 'oš tu stojiš, a ja 
nemam . 


Jerica se na čas zbunio. Nekako mu se zamaglilo 
pred očima, a u glavi sve šumi. U njega je doduše bistra 
pamet, ali sada kao da ga ostavlja. Previše je tijeh uti- 
saka sa sviju strana i tako raznovrsnih, pa se sve to smi- 
ješalo uzduž i poprijeko. Od svega nije ostalo ništa, a 
znade vrlo dobro, da mu je svako kazao vrlo mnogo. Is- 
tina, on je doduše i sada vičan poslu, pa i naj- 
težemu, ali sve red po red. Kad svrši jedan po- 
sao, prihvati se drugoga, pa trećega. Dešavalo se često, 
da je morao započeti rad prekinuti i on ga je prekinuo 
i pošao 'po savjet, što i kako da se uradi. Kad je sačuo 
pravi put, pošao je i nastavio tamo, gdje je prekinuo. 
Bilo je doduše gorkih i čemernih, pa i napora, ali je išlo 
u miru Božjem. Ali što se događa sada, njemu je špansko 
selo. Što je najgore, nema vremenea ni da pita, ni da 
misli, jer onda još gore, pa se izdere jedan, izdere drugi; 
pa onda bubne ovaj, bubne onaj. Prvih dana mislio je 
svisnuti od tuge, a sad se već naučio, pa mu je lakše 
podnašati udarac od vike i uzvikivanja, raznoga boga- 
ranja, gdje se miješaju Kristuši čitavim kalendarom, On 
doduše nije znao u knjigu, ali je po zdravom razumu 
osjećao nepravdu, koja mu se nanaša bez obrane ma od 
koga. Najgore mu je bilo oko podne, kad je sav znojan 
i trudan, onako usput, vukao sa Bukveša teški Badnjak! 
i više ga koturao i valjao grudastim snijegom u želji, da 
zadrugare iznenadi. U sebi je računao ovako: 


1 Badnjak je velika i zdrava klada, koja se pali od večeri i treba 
da podržaje vatru do ujutro na prvi dan Božića. — Op. aut, 

— Pun sam otišao, pa treba da se vratim goloruk. 
A zašto tako? Naći ću ja pos'o... 
> Lon je našao. Čitavu godinu dana brižljivo je čuvao 
i sakrivao Badnjak, da ne vide »stari«. U tose vratili 
mladi i on dvostruko drhtao nad svojim blagom, a u 
duši sanjario, kako će to biti iznenađenje. Tolika klada! 
Pa još lijepo prosušena i lijepoga oblika. Bez kvrga i 
rupaga, bez truleža... Kad je na to pomislio, zaborao je 
na sve svoje sadašnje prilike i neprilike. 

— Sve će s' to popraviti, sve... 

U tim mislima došao je do kuće, pa kako je podne 
odzvonilo odavna, dan bio maglovit, nije ni opazio, kako 
se uvlači prvi mračak. 

Jedva on u avliju, a svi odreda pred njega. Vika i 
psovka. Buboci. Hihot i smijeh, Lupa. Strka. Zatvaranje | 
vratiju i t.d. 

Kako se sve to desilo i dešavalo, nikako da sazna 
pravu istinu, Onako izubijan nije mislio ništa, već samo 
Pipao glavu, da vidi, je li sve čitavo, pa kad je zagledao 
krv na prstima trgne se u mislima i brže bolje potraži po 
džepovima maramicu, pa briši lice, onda vrat, pa prste. 

U kući su se dovršavali poslovi, šalilo i veselilo. Kraj 
tople peći pušila se lula i pripovijedale istinite i izmi- 
šljene grozote, a na koncu konca, što će i kako proslaviti 
Badnjak, pa Božić i tako redom. 

— 1 onaj dripa dovukao Badnjak već danas... 

— Luda jedna, a ima pametnijega posla... 

— Bolje da j tucao oraje... 

— Bolje da i... 

I tako redom. Svako je našao po nešta, a svi zabo- 
ravili na zapovijedi, koje su sipali na ubogoga dječarca. 

A Jerica namještavao u šupi Badnjak tik svojega 
ležaja, pa u tom zaboravio zatvoriti vrata od ulaza. Sjeo 
na kladu i onako izubijan i umoran odahnuo na čas. Taj 

mu je odmor godio, pa nije osjećao ni zime ni boli ni 
ništa. Da ga je kogod u tom času zapitao, makar štogod, 
on ne bi otvorio ni usta. Njemu je taj mir i tišina bio tako 
veličajan, da se je osjećao upravo sretan, što živi daleko 
od svega, pa niko za njega ni ne pita. Malo mu je čas 
prije bilo zima, ali sada ne osjeća toliko zimu, koliko 
gladi u trbuhu. Segne rukom u jedan pa drugi džep, onda 


u torbu i napipa krišku kruha. Zagrize jedamput, dva- 


put i tako redom. Polako je griskao i mljackao. Glad se 
tažila postepeno, a time razigravala mašta u glavi. Šu- 
baru navukao jače, a ruke zabušio u rukave. Kad se 
ovako malo smirio, a to stalo izbijati na crkvi: bim, bim, 
bim, bam, bam, bam, bam... 

Jerica broji pa nikako da zbroji, je li to četiri ili se- 
dam sati. Ako je četiri, onda je mrak došao prerano, ako 
je sedam sati, treba da zvoni Pozdravljenje. 

— Da, da, Pozdravljenje Gospi i to zadnje, je sutra 
će se roditi maleni Isus, pa će vesela pjesma sa orgulja 
nadjačati glas crkvenih zvona, 

U to nešto kvrcne, onda šušne i svijetlo zasine u ko- 
moru, a mekani glas prodre umilno i utješljivo: 

— Da, da, sutra će se slaviti... glas orgulja nad- 
jačat će glas crkvenih zvona. ' 

Jerica se trgne. 

— Ne boj se, dječače, ja sam došao, da ti nazovem 
Boga. 

Svijetlo je za čas postalo slabije, kvrcanja je nestalo, 
._ šuškanje je prestalo, a korak za korakom ulazio u dr- 
venjaru. 

Jerica pogleda bolje, pa kad je opazio vedro došlja- 
kovo lice, veselo klikne: 

— Pomoz Bog i Tebi! 

— Pomoći će, ako Bog dadne; jer On nikada i ni- 
gdje ne zaboravlja one, koji su ostavljeni od svijeta; jer 


47 


On bdije nad onima, koji su u tuzi i nevolji, a ne mogu . 
si pomoći; jer On pomaže odmah one, koji pomoći tre- 
baju... 

Glas njegov drhtao je poput srebrnoga zvonca, bla- 
žno poput baršuna, krijepio poput majčine ljubavi i pro- 
dirao u čitavo biće. Kako je smisao riječi bio jasan, riječ 
po riječ tekla slatko i jednostavno, Jerica si zaželio na- 
stavak i bio uvjerenja, da bi takav razgovor mogao slu- 
šati vječno. 

— Nastavi, molim te, nastavi... kako ono reče, da 
Bog pomaže one... 

— Da, Bog pomaže one, koji pomoći trebaju... 

— Kako je to lijepo, da to čuju... 

— Ko da čuje?! 

— Bač-Toma, snaš-Ankena, Mataja, pa, kako s" onaj 
ZOVe... Znaš... - 

I Jerica zakima glavom, pa jedva promuca ime To- 
mina unučeta Tadaje, koji mu se danas najviše podsmije- 
vaše, što je dan prije dovukao Badnjak, a ne u pravo 
vrijeme, ne znajući, da je on to učinio navlaš, kako bi su- 
trašnji dan koristonosnije upotrijebio za druge stvari, na 
pr. da pripravi najdulju raženu slamu, da ju poveže, pa 
onda razastre pod stonjak i svuda; da pripravi čisto ko- 
ritance vodom, kuda će se lijevati i usipavati rastaljeno 
olovo; pa i to olovo treba pripraviti; znade on dobro, 
gdje ga ima i gdje ga je spremio. Sve to ne znaju došljaci 
zadruge, koji ne misle ninašto, već mu se samo rugaju i 
zapostavljaju. ' . 

— Blaženi su oni, kojima se rugaju i koje zapo- 
stavljaju. 

— Jeli to istina? 

— Dašto da je istina... najveća istina. 

— Pa kako ondakar... 

I Jerica stane nadugo i naširoko pripovijedati svoje 
dogodovštine sve tamo od prvoga sjećaja. To je bilo za 
ovo jedva dva mjeseca. 

— Niti dva mjeseca, pa takav preokret. I apa i 
maja... 

Tako je zvao svoje othranitelje, kojima je vjerno 
služio od vajkada, a u ovo zadnje četiri godine pogotovo. 
Pa kako su navještavali sretan i veseo Božić, kada se svi 
vrate, a kako je sve ispalo naopako. Zvali su Boga u 
pomoć, Bog im je pomogao, a na njega su najprije zabo- 
ravili i prvoga poružili pukim bogaranjem. To je bilo re- 
dovno, a povrh toga sav bijes sasuli na njega bez ika- 
kvoga povoda. Šta više, zaboravili su na sve nesreće i na 
sva obećanja. Zaboravili su na svete zavjete i čitavoga 
sv. Antuna. i 

— Nije to lipo, nije to pravedno. . 

Sad su se uzobijestili i kraj svega toga, puna im kuća 
i sreća na svakom koraku, a njega bije glad, zima i svaka 
neprilika. : 

Došljak sluša i sluša. Sažalio mu se dječarac, pa ga 
milo pogladi po glavi. 

— Ne zdvajaj, sinko, sve će to biti bolje, ja ću ti 
pomoći. | 

— Pomoći? Ti?! O, Bože... 

Neznanac ga pomiluje ponovo i poljubi u čelo. Taj 
poljubac djelovao je na njega neizmjerno. Po čitavom ti- 
jelu prostruji ugoda i kao nekakva lakoća. 

— Ustani, odvest ću te na ljepše mjesto! 

Jerica se trgne. Skupi svu snagu, pa da će se dići, ali 
ga ostave sile. 

— Nemogu... 

— Ustani, jer put je Moj dugačak i tegoban. 

— Tegoban... što zato. 

Jerica ponovno skupi snagu, a došljak ga lagano 
pridigne. Neka tajnovita svjetlost zasine izbom i Jerica 
zakorači. Prvi je korak bio težak, drugi lakši, treći još 
lakši, a daljnji koraci kao da su stizavali bez ikakvih po- 
teškoća. Dječarac je osjećao, kako ga nosi nevidljiva 
snaga, pa kad je bacio pogled unatrag, a to je iza njega 
ostala samo neznatna mrlja. Put je bio sve lepši i lepši. 
Snaga se vraćala i on je veselo trčkao po ravnoj stazi 
bez busa i snijega. Došljak je išao dostojanstveno i smje- 
šljiva lica tik uz dječarca, oko kojega je obavio obe ruke. 
Jerica pogleda bolje, a to jedna i druga ruka u sredini 
provrtana, ohiko njega sjaj, a na glavi trnova kruna. Po- 
gleda bolje, a došljak u svom veličju bacio pogled prema 
nebu. U tili čas i nebo se otvori, a jato anđela postavi se 
u dvoredove i stane prostirati mekane sagove. Dva He- 
ruba zatrube što jače mogu, a glas odmnije na sve strane. 
Jeka jekne, a kor Serafa zapjeva glasno i svečano: 

»Svim na zemlji mir veselje!« 

Jerica se obezumi. Na stotine čuvstava zatalasa mu 
tijelom, a trnci uzbuđenja prostruje malenim, srcem. 
Kako je bio od naravi darovit i znao se snaći u svakoj 
prigodi, poklekne pred došljaka i skrušenim srcem 
šapne: 

— Bože moj i Bog moj! 

A došljak ga samo pomiluje nježno i milo, pridigne 
na rukama, zatim zakorači veselo naprijed i ponese Je- 
ricu pred rajska vrata. 

— Dođi, evo tu je i moje i tvoje carstvo, tu više ne 
ćeš znati za nesreću i nepravdu svijeta! 


Rajska se vrata zatvore, a dolje sred sela padne mir 


i gusti mrak. 
' * 
Kad je izjutra svanula zora, kućegazda je zaviknuo 
resko, a onda sve jače i oštrije: 

— Jero-o-o! 

Svuda mir i tišina, samo jeka je odjeknula: 

— Jero-0-0... 

Onda zavikne Mataja i svi redom, pa ništa. 

— To f je ipak previše, što s' ta dripa ni ne odziva. 

Izađu onda iz kuće, traži ovdje, traži ondje, a Jerica 
leži u šupi miran i ukočen. Zagrlio čvrsto Badnjak, je- 
dnom: nogom kao da se podupro, a drugom zakoračio. 
Na licu mu titra smiješak drugoga svijeta, koji ne mari 
nizašto. 

Zadrugari klimaju glavom, pa ni bijele. 

— Smrznuo se, a je 1 mu to bilo od potrebe. 

Pa onda: 

— Šta € kazati selo, kad to čuje i vidi... 

A selo se budilo odasna i spremalo, da proslavi 
Badnjak i narođenje malenoga Isusa. 

Baš tako. 


DI 


PRVI SNIJEG 


ILO je to u ono davno i pradavno vrijeme, kada 
H na zemlji nije bilo tvornica, već je svatko, što je 

trebao, sam izrađivao i onako, kako je znao. Nije 
onda bilo ni željeznica, već su ljudi pješačili, bogatiji 
zajašili u ravnici konja, a u brdovitim krajevima mazgu. 
Dakako, da onda nije bilo ni telefona, ni brzojava, ni 
strojeva, ni ratila i t. d., pa su ljudi živili sasvim priprosto 
i jednostavno. ' 

Blagodat je za njih bila, što su znali samo za pro- 
ljeće, ljeto i jesen. Te tri godišnje dobe ponavljale se i 
velika priroda bila je ujedno majka hraniteljica sviju i 
kuća i kućište svakoga. 

Dan po dan i ljudi su napredovali, pa onaj, koji je 
bolje obradio svoju zemlju, dobio je bolji plod. Tako 
je to bilo i s voćem, a tako je to bilo i s peradi i živo- 
tinjama. 

Iz neba su to gledali: dobri Bog kao tvorac neba i 
zemlje, a gledala je i čitava četa anđela, koja se radovaše 
dobrom, a žalostiše nad zlom) i porocima ljudskim. Gle- 
dali su to i vragovi iz pakla i cvokotali zubima od bijesa 
i srdžbe, što je pretežno prevladalo dobro, a samo se tu 
i tamo javljalo zlo kao sitna mrvica. 

Što će, kako će i oni odlučiše poći na zemlju među 
ljude, pa da posiju sjeme zla, kako pakao ne bi zijao od 
praznine. 

Ono, što su odlučili vragovi da izvedu, to su davno 
prije izvodili i izveli anđeli u korist neba, pa su svaki dan 

pred večer rano kao čuvari pazili na svakoga čovjeka, 
bio on star ili mlad, bio on bogat ili siroma. 

I život je tekao polako, ali ustrajno, a dani su prola- 
zili jedan za drugim. Mlađarija poodrasla, stariji umirali 
i pošli na drugi svijet i tako je to išlo svojim redom u 
redu. 

A vragovi pucaju od ljutine, što njihov posao ne us- 
pijeva. Pokušali su i ovo i ono, ma ne ide, pa ne ide. 
Ljudi rade svoj posao, a kad se umore, legnu u polje ili 
gdje već bilo, dok su jedino na starce i bolesne pripa- 
pazili malo bolje i prostirali njihov log u zavjetrini na 
mekanoj mahovini. 

Poštenje i dobrota ovdje, poštenje i dobrota ondje. 
Budne pa mlađi ne će da posluša starijega, ali kad sa- 
sluša razboritu opomenu, on se skruši i opameti. Tako 
je to bivalo i kod odraslih, tako je to bilo i kod čarkanja 
bud zašto. Pa ako se dva protivnika nijesu pomirili od- 
mah, pomirili su se kasnije. 

Vrag je doduše potajno potbadao, kopkao i rova- 
rio, ali je slabo uspijevao, pa ako je djelomično i uspio, 
to je mnogo veću i jaču v većinu samo još više učvrstio 
u dobru. 

Onda se je pukim slučajem primdcsla jesen i ljudi 
obirali plodove, pa ga spremali na sigurna mjesta. Osu- 
šeno i prašno lišće poopadalo sa grančica na zemlju 
samo zato, da iznikne novo i svježe lišće. Zemlja se po- 
čela odmarati, pa da za koji dan posijana dade bolji i 
zdraviji plod. Na čas naoblačeno nebo pripravljalo se, da 
rastjera oblake pa da sa zlatnim tracima zasine i bes- 
krajna plavet i tako nastane stalno vrijeme. 

Neki đavoli, šuškajući po šumi, nabasaju na novu 
biljku, koja je bila puna grozdova, a grozdovi puni slatkih 
boba. Kako su bili gladni i žedni, stanu lakomo zoljati i 
lizati crne svoje prste i vatrene usne. Onako siti, prije 

svoga polaska, sjeti se jedan, da bi dobro bilo obrati lozu 
i spremiti nešto za drugi put. Brže bolje potrgaše najveće 
tikve, izvadiše sjemenje, a nutrinu ispuniše zrelim bo- 
bama. Bilo je tih punih tikava čitavo čudo, pa su đavoli 
sve vriskali od veselja, što imadu tako lijepu zalihu. U 
svojoj neobuzdanosti nekoje su tikve prenapunili, pa su, 
sasvim naravno, bobe zgnjeli i zdruljali i u tili čas mjesto 
nabubrenih boba imali su slatku tekućinu, koja im je 
išla u tek što dulje, to bolje. U toj svojoj lakomosti zabo- 


. ravili su na svoj glavni posao, pa nijesu više dana kvarili 


ljude, već kao pčela što oblijeće oko cvijetaka, tako su 
oni muljali grožđe i pili ugodnu vinsku širu. 

Nekoliko dana kasnije nabasao mladi vražičak na 
jednu tikvu, koju su još prvih dana spremili, pa naglo 
iskapio do dna. Mošt ga omamio i on stao teturati. Te- 
turajući ovako zadirkivao u stariju vražju četu i jedva ga 
svladaše i prisiliše, da legne i odmori se. Drugi dan bolila 
ga je glava, a treći dan ozdravio. 


U to pronikao Lucifer, vođa vragova, pa smislio pa- 


, klensku osnovu. Nekoliko starijih vragova preobukao u 


putničko odijelo i oni pođoše među mirne i čestite ljude. 

— Došli smo iz daleke zemlje, da vas kao gosti da- 
rivamo, a vi nam dajte za to konak! 

A ljudi kao ljudi. Ogledavaju pune tikve, pa guc 
jedan, guc drugi, guc treći, Malo po malo, šira ona slatka 
zarezala, glava se napunila i od veselja nastade cika, za- 
tim buka. Riječ po riječ i pijane se glave usijale. Nastade 
svađa, sa svađom došla i tučnjava. Lijepi onaj red i po- 
redak, kao i dojakošnje zjadovoljstvo i. mir izčeznuo, a 
na njegovo mjesto ušao đavolski metež, psovka i sva zla 
prokletoga pijanstva. 

Vragovi kao putnici iščeznuše netragom, uživajući 
potpunoma, što im je konačno uspjelo, da su zlo i nje- 

gove štetne posljedice presadili za uvijek među ljudima 
na zemlji. a 

Rano pred zoru tužna su lica anđeli čuvari ostav- 
ljali svijet. Zatvorili su oči i onako žmirečke letili put 
neba. Letili su bolne duše i teška srca. Pred licem do- 
broga Stvoritelja skrušeno su sve ispripovijedali, a uje- 
dno priznali i djelomičnu svoju krivicu, 


— Nijesmo dosta čuvali svijet, pa je Lucifer svojom. 


četom nadmudrio i zaveo ljudstvo. Sad se je zlo raširilo 
i hara sve odreda. 

Gospod Bog zabrinuto je slušao skrušene anđele i 
često zagledavao dolje na svijet. 

Onda je klimnuo nekoliko puta glavom i prozborio 
mirno, veličanstveno: 

— Zlo je veliko, ali će.se za tri mjeseca popraviti, 
pa će grijeh biti znatno i znatno manji. Amen! 

Na ove utješljive riječi radosno poskočiše svi anđeli. 
Od nenadanoga veselja lice im se razvedrilo. U ovoj raz- 
draganosti pljeskali ručicama, udarali nožicama i mahali 
krilima tako brzo, tako jako, da se nježno paperje i pa- 
hulje sa perja iz oba krila pootkidalo i padalo sa neba 


kroz oblake, onako lagano njihajući amo tamo. Od jedne | 


pahulje izbila je druga pahuljica, iz ove treća, zatim de- 
seta, stota i tako redom. A svaka je imala prekrasan 
oblik zvjezdice, koja se putem ohladnjivala i svojom bje- 
linom prekrila uzduž i poprijeko: ravnicu i goru, šumu i 
krš na čitavome svijetu, dok se voda tekučica i stajačica 
od studeni zamrznula i uledenila. 

Zavladala je kruta zima. 

Tako je padao prvi snijeg, koji je čovječanstvo pri- 
sililo, da si uredi dom i tu brižno spremi ljetinu, koja se 
stiče samo ustrajnim radom i poštenim življenjem. 

Zar nije tako i danas?! 


DE 


JEZERO U ŠUMI 


(UZ SLIKU) 


\ ( OGLO je biti šest sati izjutra. Vrijeme je primje- 
reno, pa niti je zima, niti je toplo. Putovi su za- 
prašeni onom prvom proljetnom prašinom, a 

po drveću pucaju nabrekli pupovi. ' 

Čim je Danilo pokojne Marene Maroševe otvorio 
tor, ovce su veselo jurnule prema izlazu, pa je Sivara 

(pas čuvar) imao posla na pretek, dok je sve sterao u 


“red i čopor krenuo po drumu, a onda skrenuo staropu- 


tinom do šumovitoga Crnarca (ime šume). - 

Tu je na proplanku nepregledne krčevine išlo sve 
po starom. Ovce su onako na okupu bile pod paskom 
Sivare, koji je neumorno obilazio ovamo i onamo i sve. 
ovce podržavao na jednom mjestu, a Danilo je zakoračio 
nekoliko koračaja u šumu, odložio kapu u torbu, pa sio 
na odugačku gljivaru (stari panj, obrasao gljivama). 

Danas je bio nešto pokunjen, pa nikako da se sa- 
bere. Mislio nije ništa, a slika za slikom dolazila sama 
pred oči, pa što je on više i kao na silu tjerao od sebe 
svako priviđenje, to se je razno šarenilo stvaralo u dvo- 
strukom broju i on je sve to gledao, baš kao da je sve 
istina i kako već biva u životu. 

Vjetrić je šuštio i potresavao tanko šiblje na gra- 
nama i uzdigao sa zemlje davno uvenulo lišće, koje je 
onda opet padalo i padajući zapinjalo o koru drveća i 
o druge zapreke. Dakako, da je mir bio poremećen od 

časa do časa, pa je katšto šušnulo, katšto opet vjetar na 
tiho zafijukao ili je skakutanje sa cvrkutom ptica odjek- 
nulo, pa je šumska jeka promuklo odjekivala. 

Danas je ravno tri dana, što je umrla Danilova 
majka. Bolest je došla nenadano. Na večer je pospre- 
mila sve od večere i legla, a ujutro se više nije probudila. 
Sin kao dobro dijete, htio se oprostiti, pa kad je došao 
do kiljera (sobica samica za spavanje) i otvorio vrata, 
a to Marena Maroševa iza pokojnoga strik-Tadaje, leži 
mrtva. 

— Što će sada?! 

Na brzu ruku zabrtvio tor, a onda pošao u su- 
sjedstvo. 

— Umrla... pomozite! 

— Šta... tko? 

I pitanje zaredalo za pitanjem, a dječarac odgovara, 
kako misli, da je najbolje. 

Onda su sve pripremili za ukop, došao župnik i sve 
obavilo, kako to crkva zapovijeda. 

Danilo je živio kao bez glave. Kud su ga rinuli, tamo 
je ostao, pa kad su mu što kazali, on je opet uradio i iz- 
vršivao nalog. Neki daljnji rođak, bač-Imbra Tomašev, 
stvorio se u tili čas i uzeo uzde u ruke. ' 

— Ti ćeš ovako... 

— Vi tamo treba da uradite... 

—Aoni... 

I tako redom, 

Kuća se na brzu ruku upraznila i bač-Imra konačno 
stao obračunavati Danilom. 

— Naiprije jedi, onda uredi svoje stvari, pa lezi, a 
izjutra treba na posao. Ti već znadeš, kako treba ov- 
cama... ' 

Danilo je ovce dotjerao, sam zakoračio u šumu, pa 
sad sjedi i čeka, misli i ne misli. 

Vjetrić je počeo jače fičukati, a i šuškanje se po- 
navljalo, pa kako se jedno i drugo u većem razmaku 
prekidalo, trzalo se dijete i dolazilo pomalo k sebi. Stru- 
gajući opankama po vlažnoj šumskoj zemlji, pomiješa- 
noj lišćem i suvarima, pričini mu se, da čuje neko 
bukanje. 

Naćuli uši. 

— Jes, jes... ko da je — — 

Obuzet nenadanim strahom, nije se usudio izreći 
sve, što misli, već plašljivo pogleda prema jezeru. 

Voda je bila tamno-zelenkaste boje. Tu i tamo svjet- 
lio se lagani talasić, kojega je od sredine prema obali tje- 
rao vjetrić, a gdje je padalo više danjega svijetla, tamo 
je voda izgledala bezbojna, a sjajna kao polupano staklo. 

U to se glas ponovi, a jeka odmnije ovako: 

— Hu — hu — huhuhu — hu — hu — uu... 

— Danije... 

Danilo se prekrsti, a u duši osvane slika aždaje. Naj- 
prije je bila malucna i drhtala visoko nad krošnjom dr- 
veća, a onda se je oko nje zažario zrak, bukanje je po- 
stalo sve jače i jače, a aždaja sve veća i veća, pa kad je 
sišla nad jezero, voda se zaljuljala na sve strane. Pljus 
ovamo, pa pljus onamo. Mirna se voda uspjenila i po- 
crvenila kao krv, a aždaja se diže i spušta. Zagnjuri 
duboko, pa je nema, onda buknu jaki glasovi na sve če- 
tiri strane, a aždaja se uzdigne sa dna na površinu vode, 
pa kad ugleda Danila, zavesla nogama i vatrenim re- 
pom. Ralje otvara i zatvara, kruna se na glavi irese, a 
velike oči, poput alema, cakle se i okreću na sve strane. 

Dječarac se skutrio, dah zapeo u duši, pa samo šapće 
sam sobom: 

— Sad sam propao... sad sam izgubljen. 

Aždaja zavitla repom i stane. Ona strahota nestane, a 
prijazni glas upravi zvonko i umilno: 

— Ne boj se, dječače, nijesi propao, nijesi izgu- 
bljen...mne ću ja tebi ništa. 

Mir i tišina. Vjetrić je šuštao i dalje, grančice se sa- 
vijale i borom strugale, a prhut ptičica rezao je šumskim 
zrakom. i: 

— Ja znam, da si vazda slušao samo strahote, kad 
si čuo o aždaji, a nijesi znao, da mi rušimo samo zlo i 
nepravdu ljudsku, a pravednika nagrađujemo. 

Danilo digne glavu, otvori oči, a ruke spusti u krilo. 

— Ljudi su zli. Varaju i kradu na sve strane, oti- 
maju ono, što im ne pripada, pa kako da se ne ljutim? 

— Da, da, imaš pravo; ne treba štediti ljudsku zloću 
i pokvarenost ljudi. 

Aždaja se nasmije i pljusne repom. 

— Vrlo dobro, dječače, vidim, da pošteno misliš, 
a tko pošteno misli, taj ima i dobro srce. 

Danilo se trgne ii sjeti svoje majke. 

— Ali moja je majka, otela ju smrt... 

— Majka... smrt... 

Aždaja izavitla glavom i kao da se snuždila. 

— Tu pomoći nema, jer smrt ne pita... svatko 
mora umrijeti... jedan ranije, drugi kasnije... već 
kako je kome Bog odredio... 

— Bog, dragi Bog! 

— Da, dijete, Bog, dragi Bog sviju ljudi i svega svi- 
jeta, svega živoga i svega mrtvoga. 

Ovaj je razgovor dječaka osokolio i on pruži ruku za 
aždajom. 

— Draga aždajo! 

Aždaja se približi, a Danilo ju pomiluje po glavi. 

U to se je digao od jakog vjetra vihor, grane se na- 
gibale lijevo i desno. Što je bilo slabije, to se kidalo i 
padalo, a što je bilo jače, to se savijalo i odupiralo. Kap 
Po kap i kiša se provlačila. Danilo zaboravio na sve, pa 

i na ovce. Sreća sva, da ih je čuvao Sivara i utjerao u 


džbunoviti proplanak: i kao stražar budno pazio na 


svako grlo. 

Dječarac je gladio i dalje aždaju, a ova se smirila i 
doplivala sve do gljivare, pa se omotala okolo naokolo. 
Tajnovita toplina drhtala je svuda. 

— Joj, 'oće me bač-Imra, joj... ' 

I onako na čas umiren, stao se razbarušiti i bojati. 

— A tko je to bač-Imra?! 

— Da ti pravo kažem: ne znam, dalnji rođak. Do- 
šao u kuću, njome zavladao, a mene ne trpi. Otjerao me 
je na posao. 

— Nesmiljen čovjek... 

— Nesmiljen, da ... 

I sad se dječarac sjetio, kako je bač-Imra došao po- 
put kurjaka. Čim je maja umrla, on je svud čeprkao, 
kupio i nešto spremao. Jednoga po jednoga je tjerao i 
tako sve susjedstvo rastjerao, a kad je opazio Danila, 
samo mu je odrezao oštro: 

— Ja sam tvoj gospodar. Mene ćeš slušati i raditi, 
što ja kažem, jer ću ti inače polupati glavu. 

Kod toga se tako pakosno iskesio, a oči izbuljio, da 
ga je okupila jeza i dijete je drhtalo na čitavom tijelu. 
Uplašilo se, pa nije znalo za sebe. 

— Na: jedi, pa gledaj da se tornjaš... 

A prije, Bože, kako je to bilo, dok je živila maja. 

— Slatka moja makice, zašto si me ostavila! 

Aždaja se zamisli i dahne malo jače, a bukanje od- 
mnije isto onako, kao što je Danilo čuo prvi puta. 

— Ne ćeš ti više trpiti, ne dam ja to... već: dođi 
bliže, sjedni mi na leđa, pa ću te odvesti u svoje car- 
stvo... tamo je ljepše. 

Dječarac pljesne rukama, pa će da se podigne sa 
gljivare, ali mu noge klonu i jedva ruku pomakne. Až 

daja to opazi, ispruži lijevu peraju i samo što ju raširi 
i uvine ispod Danila, povuče natrag i malo kao uzdigne, 
a dječarac zajaši. Rukama obuhvati aždajinu glavu, a 
koljena pritegne postrance. 

— Je li gotovo?! 

— Gotovo. 

— Hoćemo li?! 

— Hoćemo. 

— Hu — hu — huhuhu — hu — hu — uufi... 

Bukanje je odjeknulo na sve strane tako jako, da se 
sva šuma tresla iz temelja. Krošnje se sagibale na jednu 
i drugu stranu, a vihor je bjesnio i harao kao najveći 
orkan. Jezero se zapjenilo i valovi su pljuskali i skakali 
iz korita. Strahota i užas slio se.u jedno, a grdna neman 
dizala postepeno i veličanstveno. Najprije se uzdigla nad 
vodom; i zaokružila, a onda zalomatala repom ozgor 
prema dolje, raširila peraje, noge uvukla, pa uzdigla 
nebu pod oblake sve brže i brže. Bukanje je bilo neobi- 
čno, a čitava okolina užarena crvenim i zlatnim plame- 
nom, koji se je gubio u modroj visini, gubio... gubio... 
gubio... 

* 

Moglo je biti pola osam na večer. Mrak se spustio po 
selu, a Danila nema. 

Bač-Imre se zabrinuo i pošao put Crnarca, 

Nije dugo tragao, jer ga je prepoznao Sivara i laja- 
njem pozdravio. 

Ovce su stajale nagusto jedna kraj druge, pa ni da 
se maknu s mjesta. 

Čovjek posvijetlio fenjerom, a onda zašao do glji-. 
vare. Nigdje nikoga. Zove i doziva, ali odziva nema. Što 
mu je preostalo drugo, već zovne Sivaru, pas zalaje, ovce 
se prenu i zableje, a onda pođu svi kući. 

Kad je sutradan svanulo, pošlo je mnogo ljudi ča- 
kljama i mrežama, da pretraže jezero. Tražili su dugo, 
ali našli nijesu ništa. 

A po selu šaputali bojažljivo: 

— Pai'di će dite naći, kad je otišlo aždajom u nje- 
zino carstvo, koje nije od ovoga svijeta. 

Što je bilo i kako glasi prava istina, to ćemo čuti 
drugi puta iz jednoga pisma, koje je Danilo sakrio i osta- 
vio u gljivari. i 

Zlo nije, samo treba pričekati.: 


i Jedno razjašnjenje za gornju priču ide onamo: narod vjeruje, 
da se često pojavljuje aždaja, koja odaje neobične glasove. Ti se gla- 
sovi, bolje: bukanje, rasprostiru se u velikoj daljini i unašaju strah 
svuda. Međutim, piše V. J. (Ika), nije to aždaja, već ptica močvarica, 
koja se zove: vodeni bik ili bukavac (Botaurus stellaris). Velika je 
kao čaplja sivura. Boje je poput šaša i zato nevidljiva. Danju ne leti, 
nego čuči u močvari. Kijun joj je šupalj kao trska, a vrat može na- 
dunuti. Kljunom zaroni u vodu, a nadutim vratom izvađa čudne gla- 
sove, koji onda ozvanjaju daleko. — Op. pisca. 


KAD 


MILJENKO 


ILA neka udovica i stanovala u malenoj sobici. 

Kuća je bila daleko na području grada, a stanar 

do stanara. Jedan je bio: radnik, drugi: obrtnik, 
treći: drvosjeka i kako već koji. Svi pako bili su siro- 
tinja, koja radi od jutra do mraka i smogne jedva toliko, 
da ne umre od gladi. 

Sva je sreća, da je u svakom stanu bilo družine na 
pretek, pa otac i majka sa brojnom dječicom i svojtom 
lakše nateže kraj sa krajem, budući ih je više, pa se više 
i zasluži. Istina, nije bilo pretička, ali ako i nije cu- 
rilo, glavno, da redovno kapa... 

Samotna udovica kuburila svakojako, pa dok je bila 
zdrava i za lijepa vremena, još kako tako. Ali kad zapiri 
zimnji vjetar. udari ćorava evanđelija* i bolest potrese 
staračkim tijelom, zlo i naopako. Iz kreveta ne može ni- 
kud i nikamo, pa nema ni zarade, a ovamo opet treba 
čeljade posluge. A tko će da te za badava posluži, a naj- 
pače: svatko se brine sam: za se i za svoje. Još jedamput 
ili dva puta, pa kažimo i tri puta, prigledat će i poslužiti 
svako sam od sebe, ali više, toga ne rodi. 

I tako je siromašna udovica iz godine u godinu po- 

čela zdvajati već na koncu ljeta, jer je dobro znala, što 
ju čeka poslije jeseni. : 
" "a "Tako hrvatski narod u Slavoniji naziva veliko nevrijeme, ime- 
nito ono, kad kiša, led i solika pada, munje sijevaju, grmljavina 
grmi, vjetar kida sve odreda, a crni oblaci tamne svijet. — Op. pisca. 
»Zlatna ribica«. 5 

Jedne godine oboli već rano s proljeća. 

Žena zalomi rukama. 

— Joj, Bože, što će to biti samnom, kad je već sada 
došla nevolja u pohode! 

Sva je bila sreća u nesreći, da je vrijeme bilo lijepo, 
godina urodila, pa nije bilo oskudice i siromašna udovica 
lakše je snašala, uz svoje neimaštvo, osamu i bolest. 

Onda se je njezino stanje pogoršalo i ona se je češće 
sjećala, kako je bilo i ljepše i bolje, kad je živio njezin 
pokojni muž (suprug) i djeca, koja su poumirala, a ona 
ostala sama samcata kao list na grani. 

— Barem, da je na životu koje moje dijete... 

Jedva, što je to izgovorila, pogleda kroz prozorno 
okno, a ono ljepušasti dječarac, od jedno pet godina, obi- 
lazi od vratiju do vratiju. Kako se gdje pokaže, a ono 
stanar progunđa: 

— E, dijete moje, ima nas dosta, ne možemo ti po- 
moći... pođi tamo, gdje su bogatiji ljudi. 

A crnomanjasti dječarac stoji i gleda. Ne zna, kuda 
će, ni kamo. Konačno se odluči, pa će da zaokrene i za- 
korakne prema izlazu. 

Udovica pokuca na prozor, a dijete se ogleda. Kako 
nije znao otkuda dolazi kucaj, stao je onako plah i zbu- 
njen, pa nikud i nikamo. Žena pokuca jače i dijete pri- 
mijeti od kuda dolazi glas, pa skrene ravno pred vrata. 
Plašljivo uhvati kvaku i otvori vrata. 

— Hvaljen Isus! Molim pomozite, ne znam za ni- 
koga svoga... 

Ove je riječi izgovorio toplo i iskreno, tako nježno, 
da je udovicu zazeblo oko srca i ona mu mahne rukom, 
da pristupi bliže. 

— A kako se zoveš?! 

Dječarac se zamisli. Uozbiljio se jako, a malenom 
desnom ručicom prijeđe preko čela. 

— Draga gospođo, ne znam... ne zram, kako se 
zovem, jer se potucam od nemila do sia, pa se ni- 
česa ne sjećam. 

Udovici se smilio dječarac, pa ga je zadržala, što je 
imala, to mu je dala. Bolest njezina je jenjala, a dječarac 
je rasao... rasao... rasao. 

Kud god je išla na nadnicu, ponijela ga je sa sobom, 
pa ako je prala rublje, dječarac je marljivo ložio peć, 
da se voda ugrije; ako bi išla na spremanje, dječarac je 
pazio, da nezvani štogod ne odnesu; kad je išla na ispo- 
maganje u iskuhavanju, on je trijebio krumpir, kupio ot- 
patke i donosio vodu sa bunara, iz dućana, što je već 
trebalo i tako pomagao svojoj maćehi. Kad je pako do- 
šao kući i bilo vremeena, a on svakoga i svakomu se 
ukloni, a ako tko što zatraži, on brže skokne svuda i po- 
mogne svakomu, 

I to je dijete za kratko vrijeme čulo sa sviju strana: 

— Pa to je milo dijete... pa to je prava milina.. 
ta to je milje... 

I prozvaše ga: Miljenko. 

Da je bio sretan u životu, samo se po sebi razumije, 
pa ako nije umro, živi sa svojom maćehom»i danas. 

Zaista je to zlatno dijete, siroče Miljen k o! 

CVIJEĆE U SNIJEGU 


(UZ SLIKU) 


ONDA se Miljenko trgnuo, a rukama prekrio lice. 
] Spopalo ga istodobno i strah i žalost za izgubljenom 
sekom. 

— Gdje je sada? Kamo je otišla? Što radi? 

Vjetar je tresao jesenjim lišćem i lomio krhko gra- 
nje. Nebo je bilo mjestimice plavo, a mjestimice pro- 
tkano dugim olovnatim oblacima. A ovi su se sve više i 
više duljili, pa što su bivali veći, to je i ona svijetlo-žuta 
boja postajala sve izrazitija i jača. Rubovi voćnjaka drh- 
tali su u onom prvom sumraku, koji je neopaženo do- 
lazio tiho i nečujno. 

Dječarac stoji još uvijek nepomično, pa ne zna, što 
će, ni kuda će. Onako bez razmišljavanja zakorači je- 
damput, dvaput, triput i tako redom. Bezbroj. utisaka 
izvana, pa nenadani događaj tako je zaokupio njegovu 
dušu, da se nije nikako mogao sabrati. Pa što je vrijeme 
brže prolazilo, tim je on sve više i neopazice odmicao 
od svojega rodnoga doma. 

A sumrak je dobrano propleo sve staze i bogaze. 
Njemu se pričini, da nešto leprši po zraku. Pruži ruku, a 
istodobno omota se mnogo svilenih i tankih niti. 

— .Babje ljeto! Babje ljeto! 

Njegov glasni povik zazvonio je u onoj tišini kao 
glas srebrnoga zvonca u osami. Mahne ponovno rukom, 
pa u to zahvati malu pahuljicu, drugu, treću, četvrtu... 

— Snijeg! Snijeg! 

I neko pritajeno veselje obuzme mu dušu i njega 
cijeloga. 

— Kako je to lijepo, kad leti Babje ljeto, a odmah 
zatim nježne pahuljice, sve jedna ljepša od druge. Pa oni 
krasni zvjezdani oblici. 

Miljenko napne oči, ali mu se pričini, da je uokolo 
sve tamnije i tamnije, pa ne može da uoči svaku pahu- 
ljicu, kad je mrak. U drugoj prilici, on bi se tomu čudio, 
pa zamolio roditelje, da upale lampu ili bi od straha za- 
vikao i sazivao u pomoć, a sada je sasvim ravnodušno 
zastao i naslonio se na drvo. i 

Bio to stari hrast sa velikom krošnjom. Deblo je 
bilo puno kvrga, a debelo žilje povlačilo se nad zemljom 
u zavijenom obliku. Kako je bio umoran od puta, baš mu 
je godilo to mirovanje i on se jače skutrio i uvukao u 
svoje odijelo. 

A pahulje su padale sve jače i gušće. Bijeli pokrivač 
proširio se na sve strane daleko, daleko, daleko... i 
tamo na kraju nedogledne dalji pomoli se na nebu ve- 
lika i sjajna ploča, a povrh ploči zasvijetli zlatna trublja. 

— Tru-tru-tru, sj 

Dječarac je brojio pažljivo. Dvanaest puta je za- 
trubilo i dvanaest puta je glas trublje odjeknuo. Kako 
je bila tišina velika, on je čuo svaki dašak, svaku kre- 
tnju. Vidio nije nikoga, osim velike i sjajne ploče i zlatne 
trubije, koja je nestala onim časom, kad je dvanaesti put 
zatrubila. 

Koliko god je to bio za njega neobični pojav, toliko 
ga je napunio nekim veličajnim i nedokučivim osje- 
ćajem. Malo srdašce zakucalo je jače, a dah zastao u 
duši. Kroz tijelo su prolazili trnci i on je za čas još jače 
Protrnuo i nije vjerovao svojim očima. 

... A ona velika i užarena ploča postala još veća, 
crvenilo sve jače, pa kad je postala tako velika, da je iz- 
gledala veća od čitave sniježne poljane, stane u sredini 
razderavati tanke i zlaćane niti, kroz koje se pojavi zlato- 
kosa Vila, cvjetićem u ruci. Pa kao što čovjek ide po 
zemlji, tako je ona lakim nožicama koracala po zraku 
sve niže i niže, dok nije stupila na samo polje, prekri- 
veno sniježnim pahuljicama. 

Miljenko gleda i ne vjeruje svojim očima. On je do- 
duše čuo pripovijedati mnogo toga, ali nije još ništa vi- 
dio, a kamo li doživio. A sad se sve to događa pred nje- 
govim. očima. Od nenadane sreće zaboravio i na izgub- 
ljenu sestricu, na sve. Pritajio se još više, da vidi, što 
će sada biti. 

A zlatokosa Vila smješkala se i vedro je koracala i 
štapićem povlačila po snijegu. Pa gdje se dodirnula, snijeg 
se odmakao, a crveni je cvjetić osobite ljepote promilio. 
Tako na jednom mjestu, tako na drugom mjestu, tako 
svuda. Vila je neumorno obilazila svuda, crveni cvjeci su 
nicali nevjerojatnom brzinom, baš onako, kao što su 
prije padale pahuljice. U tili čas i nepregledno bijelo 
polje bilo je išarano crvenim cvijećem, a u sredini zlato- 
kosa Vila šeće i obilazi. Jedan cvijet pomiluje, drugi po- 
ravna, treći pomiriše, četvrti pogleda i tako redom. Za 
svaki evjetak nađe po koju umilnu riječ i nešto, što je 
daleko od obične svakidašnjosti. 

A naš Miljenko gleda i gleda, pa onako iz prikrajka, 
zakriljen visokim drvećem u svojem zaklonu i dršće i 
uživa. Rado bi se pomaknuo, pa da skoči iz svojega loga, 
ali se noge ne miču, ruke su ukočene. Htio bi zakliknuti, 
pa da ga čuje ona zlatokosa Vila, ali usta ni da se maknu. 
Neka ugoda vlada njegovim čitavim: tijelom i njegove 
želje ostadoše samo želje. A kako bi on roda, pa da 

može potrčati do Vile i razgledavati cvijeće, ali ne ide, 
pa ne ide. 

Uz to Vila zapjeva neku čarobnu i nikad nepjevanu 
pjesmu. Njezin umiljati glas zadrhće, a zadrhće i cvi- 
jeće, sve jedan za drugim. Pa što se pjesma izvija dulje, 
to se i cvijeće izvlači sve više i više iz zemlje. Kad je 
cvijeće naraslo preko jednog metra, a to u tili čas za- 
hukne vjetrić, a cvijeće se lako zaljulja i zavitla. Neki 
prigušeni, a slatki gugut zamnije od stotine i stotine 
dječjih glavica: crnih, crnkastih, plavih, bjelkasti i tako 
redom. Cvijetno polje pretvorilo se u more vesele dje- 
čice. I sve to klikće i pjevucka, igra i poigrava, a zlato- 
kosa Vila u sredini, ' 

Kad je veselje bilo najveće, pjesme najljepše, kolo 
najrazigranije, zasvijetli zlatna trublja i zasvira dvanaest 
puta. Jeka jekom uzvrati, kao da nije ništa ni bilo. Samo 
se bijela pružila poljana, nad njom je titralo tamno plavo 
nebo, a mnoštvo zlatnih zvjezdica titralo je i osvjetljavalo 
našeg Miljenka, koji se skrutio, spavao i snivao san ne- 
vinog djeteta. K 

Probudila ga ptičica na grani. U prvi mah nije znao, 
bi li slušao glas ptičice ili bi pogledao na bijelo polje, 
gdje je još malo čas prije gledao užarenu ploču, slušao 
zlatnu trublju i gledao čarobnu Vilu i nepregledno more 
crvenih cvjetića, koji su kasnije pretvoreni u hiljade i 
hiljade umilne dječice. 

A ptičica je pjevala i obijesno cvrkutala: 

Ja znam sve, ja znam sve, 

Tko me sluša dobije, dobije; 
A tko ne će propada, propada, 
Zato, braco, čuj sada! Čuj sada! 

Lagani vjetrić lelijao je grančicama, pa je umilnim 
šumom kidao sanenu tišinu. Od vremena do vremena 
čuo se po koji prigušeni glas šumske jeke dli lomljava 

suvaraka, koji je odzvanjao provlačenjem jelena, srna i 
zalutalog vepra. Onda je opet nastao mir sa povremenim 
šušljanjemi vjeverice, lepršanjem krila sovulja i klju- 
canjem žuna. 

Miljenko je začuđeno gledao lijevo i desno, gore i 
dolje, a živahne očice tražile su naokolo... On je znao, 
da ptičice pjevaju, a crvkutom se međusobno razumije- 
vaju. Često je on tim glasićima prisluškivao, slušao paž- 
ljevo, pa poslije svega, zaokupio sebe čitavoga. Mislio 
je i razmišljao, malom svojom  glavicom, žaleći iskreno, 
što mu nije dano, da razumije pijev ptica. 

Ja znam sve, ja znam sve... 

A, A sada, sluša ptičicu...on čuje vrlo dobro svaki 
glas i. . razumije. 

— Kako je lijepo i krasno! O Bože.. 

Pun uskićenja pljesne i molećim glaania zavapi: 

— Ptičice, zlatna ptičice... pokaži se, gdje si?! 

Umjesto toga, nastavila se je pjesma, a tanki glasić 
sve jače i jače odjekuje: 

Ne valjaš, ne valjaš, 
A sve hoćeš... sve da znaš. 

Sad se je dječarac snuždio. Zabolilo ga je srce i on 
si stao predbacivati. U tom raspoloženju shvatio je svoj 
položaj i došao do zaključka, da nešto nije u redu. On 
je krivac, pa eto, to već znade i nevidljiva ptičica. Od- 
mah se pokaje u duši, pa kako si nije bio svjestan kri- 
vice, plačućim glasom zamoli: 

— Ptičice, zlatna ptičice... kaži mi, što sam skri- 
vio, ja ću popraviti. Eto vidiš, sam: sam, ostavljen od 
sviju, izgubio sam sestricu — — — 

Sad mu uleti u riječ ptičica: 

— Da, da; izgubio si sestricu... svoju dragu se- 
stricu si izgubio vlastitom krivnjom. 

1, što bi lupio dlan o dlan, do sada nevidljiva ptičica, 
prhne veselo i sa vrška krošnje sleti nešto niže. 

Miljenko pogleda gore i zanijemi od iznenađenja. 
Na tankoj grančici veselo je lepršala krilima plava pti- 
čica. Njezino perje sjajilo se kao sedef i prelijevalo u 
srebrenaste boje, koje su se isticale povrh suhih tammno- 
riđastih grančica i caklilo kao rosa na travi ili još bolje: 
perje ptičice ljeskalo se je kao zlatna sunčana zraka, 
koja se kupa u bistroj vodi, pa se igra i titra od svjetlosti 
kovinastog sjaja. 

— No, no... bit će već dobro... nije tako stra- 
šno... ne treba klonuti duhom... 

I plava ptičica je sokolila snuždenog grješnika. 

— Ti si stariji, pa si trebao paziti na svoju Đurđicu, 
ane.. ' 

Tada je pripovijedala ovo: 

— Ti se sjećaš, da je tvoja majčica uvijek govorila: 
Sinko, ne kidaj cvijeća, jer to njega boli. 

— Da, da... uzdahnu Milenko. 

— A vidiš, ti nisi slušao. Nemilosrdno si lupkao 
nogom po mladoj stabljici, gazio rasadu, a vrlo često... 
mnogo puta bez potrebe trgao cvijeće: crveno, bijelo, 
plavo... trgao i bacao. Siromašno cvijeće protužilo, ve- 
nulo i venulo za uvijek. To je glećala Đurđica, pa danas, 
onda sutra i tako redom... 

To ti je, dijete moje, jedno. i 

A sad dolazi drugo. Kad si već odmakao, tvoji su ro- 
ditelji živo željeli curicu. Molili su i molili i Bog im je 
želju uslišao pod jednim uvjetom: dobit će curicu, ali 
ju valja tako uzgojiti, da čini vazda sve ono, što treba 
da se čini i što ne želi, da njoj tko-čini, ne smije mi ona 
činiti drugom. 

— Da, da... i to je istina. 

Plava ptičica povisi glasić i uzdigne krilo pa će pri- 
jekorno: 

— Vidiš, dragi moj nevaljalče, sad mi povlađuješ, a 
ipak si radio protivno. 

Kad ste se jučer sigrali, trgao si nesmiljeno bijele 
latice, bacao po zemlji i gazio po njima od veselja. Ti 
si skakao i trčkarao, a trčkarala je i Đurđica. Trčeći 
tako, došla je na onu veliku, bijelu poljanu u času, kad 
je trublja svršila dvanaest svojih glasova i crveni cvi- 
jeci stali nicati i pomaljati se kroz bjelinu. Ti si u tom 
času bio daleko... vrlo daleko od tvoje sestrice, pa ni- 
jesi mogao zapaziti ništa. Đurđica pako sabrala je pri- 
sutnost duha i potrčala ravno do crvenih cvjetova, m 
pružila ruku da otrgne cvijet. 

— Ne diraj cvijeće! Ne diraj cvijeće! Ne diraj 
cvijeće! 

Tri puta se. ponovila tajnovita zapovijed u dk da 
predusretne uništavanje života. 

Ali, da, Đurđica ne bi bila Đurđica. Ona sluša i ne 
sluša. Šta ona mari. Njoj se hoće crvenoga cvijeća. 

— Baš, baš... 

I jedva što je pregla i otkinula cvjetić, pojavila se 
zlatokosa Vila — znaš ona lijepa zlatokosa Vila — 

— Da, da, sjećam se. 

I u dihu proleti slika za slikom. Sve jedna ljepša 
od druge, obnavljale se i Miljenko je sve ponovno gle- 
dao. Sad mu je bilo jasno, da je ono sve vidio, o čemu 
govori ptičica. 

— 1, no, — zlatokosa Vila je opazila, kako je Đur- 
đica otrgnula cvijet, pa 'jer je time uništila jedan život, 
trebalo ga je odmah nadomjestiti. Pa znaš li, dragi moj, 
šta je Vila onda uradila. 

Miljenko se zbuni. 

— Ne znam, 

— E, pa kada ne znaš, ja ću ti reći. Zlatna je Vila 
uzela svoj čarobni štapić i kazala: Dođi na njegovo mje- 
stol i Đurđica se pretvorila u crveni cvijet. 

Dječarac se snuždio i zaplakao. 

— Sirota moja sestrica, sirota... što će sad moja 
maminka i moj tatica. O, Bože, pomozi mi, da ju spasim, 
pomozi! 

I plač je grcao, a suze su tekle i puzale niz rumeni 
obraz. Plakao je tako gorko, da se ražalila i sama pti- 
čica. U prvi je mah zajecala i ona, a onda zapjevala više 
na silu, nego od srca: 

Ja znam sve, ja znam sve, 
Tko me sluša dobije, dobije... 

Miljenko se trgne. Pažljivije posluša i zaključi: Pti- 
čica sve znade, treba je slušati, a onda... o Bože! 

— Što da podno? Kaži mi!  Zapowijedaj, sve ću 
učiniti! 

Sad je nastao dugi, dugi mir. Miljenko se čisto upla- 
šio na pomisli, da mu ptičica ne će ništa da kaže, već 
šuti. A plava ptičica se uozbiljila i gledala čas u daljinu, 
a čas na mjesečinu. 

— E, pa dobro; vidim, da imaš dobru nakanu, a to 
mi je jamstvo, da ćeš dobro i raditi. Čuj me zato! Prvo i 
prvo, ti moraš učiniti tri dobra djela onako sam od sebe, 
a zatim leći i spavati. U snu ćeš opet čuti i vidjeti sve ono, 
što si već čuo i vidio. Budući, da za to sve znade zlato- 
kosa Vila, ona će te pozvati u svoj cvjetnjak. Treba da 
se odazoveš i pođeš, ali pazi, da se ne dotakneš ni je- 
dnoga cvijeta, da ga ne pomirišeš, a pogotovo ne otki- ' 
neš? Jesi li zapamtiol? 

— Jesam, jesam; hvala ti! 

Kao grom iz vedrog neba, zaljulja se granje i 
ogromni jastrijeb zalupi krilima, pa da će poletjeti 
prema plavoj ptičici. 

Miljenko se trgne u pravi čas, skine i nabaci na gra- 
bilicu. Kako je bio sigurne ruke, pogodi jastrijeba i 
ovaj se sustavi u lijetu, a plava ptičica zbunjena omakne 
sa grančice i sjedne dječaku na ruku. Kako je Miljenko 
bacanje šešira popratio zavitlajem desne ruke, a od uz- 
buđenja zaviknuo iz svega grla, penje se zbunio i 
odletio. bg 

, Sve se je to desilo u vrlo kratkom. vremenu.  Opas- 
nosti je nestalo, a u njegovoj ruci ležala je sudbina i 
život plave ptičice. Ova je drhtala od dvostrukog straha. 
Prvo, mogao ju je jastrijeb pandžama  raskidati, a 
drugo: može joj sada opet dječarac da uzme ai 
Zato zajeca drhtavo i bolno: 

— Hvala ti, što si me spasio, nikada ti to zabora- 
viti ne ću. Molim, te ujedno, nemoj mi ništa učiniti na 
žao, ijer i ja imam svoje roditelje, pa da imj nestanem, 
umrli bi od boli.... 

Dječaku se otvorilo i srce i duša. Osjećao je, kako 
mu žilama brže teče krvca, pa neka ugodnost širi grudi. 
Bilo mu je vanredno u duši, bio je nada sve sretan i 
presretan. 

— Ptičice, zlatna ptičice, nemoj se meni zahvalji- 
vati, jer ja sam učinio samo svoju idužnost. I baš mi je 
milo, da sam otjerao onoga krvopiju, a tebe zaštitio. 

U to otvori ručicu. 

— Na, ptičice, leti veselo, ja te šutežeti ne ću. 

= Plava ptičica se ojunači. Krvca uzavrije i ona za- 
lomi krilima, pa prhne čas u vis, a onda se opet povrati 
natrag i sjedne Miljenku na rame. Igra se je ponovila i 
njih dvoje postadoše najbolji prijatelji. Kad su se do 
mile volje naigrali, sjedne Miljenko, a ptičica mu skokne 
na krilo. 

— Miljenko, Miljenko! 

— Šta je plavušo! 

— Ehe—he... i ptičica se nasmije. 

— Što je, prijateljice moja? 
|A Plavuša se opet slatko nasmijala, poleti na rame, 
a onda ga kvrcne malo po nosu. 

— Pa delija moj, ti ništa ni ne znaš, a ti si uradio 
dva dobra djela. 

— Gle, gle... 

— Da, da, dva si dobra djela uradio, sam od sebe, 
i to, prvo: spasio si me od jastrijeba, a drugo: poklonio 
slobodu. Sad treba da uradiš još nešto i ti si na po puta 
da dođeš do svoje sekice. Dakle: na posao! 

Ja znam sve, ja znam sve... 

Plavuša je veselo odlepršala, a slatki cvrkut odzva- 
njao je kao glas srebrenog zvonca. 

Dok se je Miljenko sabrao, ptičice je nestalo a on 
ostao sam. 

— A šta sada?! 

Šuma je bila srednje osvijetljena. Tamo, gdje su 
bile krošnje rašljastim granama razdvojene, provirivalo 
je svjetlo jače, dok je bijela čistina, prekrivena laganim 
pahuljicama, blistala od bjeline u nedogled. A ondje, 
gdje se obzorje dotiče bjeline, pružila se lagana plavet, 
koja je prelazila u vrlo izrazitu ljubičastu boju. Ta lju- 
bičasta boja obavila je dio šume, pa se ljepota prinode 
vrlo ugodno doimala mladoga stvora. Miljenko je dobro 
razgledao svoje skrovište, a onda se uputio nekoliko 
koračaja, da razgleda svoju okolinu. Kako je lutao 
ovamo, onamo, neprestano je smišljao o trećem dobrom 
djelu, pa nikako da se sjeti, šta da uradi. Umoran od 
puta zastane, a pred očima mu se ukaže slika zabrinute 
majke i oca. Ne časeći ni časa, spusti se na koljena, pre- 
križi-.se glasno i čvrsto sklopi ruke. 

— Bože, veliki moj Bože, koji si na nebu i zemlji, 
smiluj se meni i utješi moje dobre roditelje! Oni su 

ucviljeni radi mene i moje sestrice, pomozi zato naj- 
prije njima! 

Iskrena ova ispovijest moma je toplo i nježno, 
a zatim dizala povrh stoljetnih hrastova u neizmjernu 
visinu. Oni olovnati oblaci dizali su se od pritajene ra- 
dosti i drhtali od dodira skrušene molitve, sve više i 
dalje... daleko, daleko... 

Više puzeći, odmicao je dječarac natrag i ne zna- 
jući ni sam kako, dospio je na svoje prvotno mjesto, u 
stari ležaj. Kako se uvalio u duplju, tako je odmah i za- 

spao. Spavao je slatko, spokojstvo se odražavalo na či- 
tavom njegovom biću. Bio je to san mladosti, san o. 
i čestite plemenite mladenačke duše. 

Sumrak se naglo zamijenio mrakom. Tišina i noć. 
Nema glasa. Pustoš je na oko samo, ali nije tako. Pla- 
vuša je lagano odlepršala na grančicu povrh Miljenkove 
glave. Pazila je na svaki njegov pokret, sva sretna i ve- 
sela, što se je u pravi čas sjetio toplom molitvom svojih 
roditelja, ne znajući, da je time izvršio, ne samo ple- 
menito, već i — treće djelo. 


Čim se je pomolila užarena ploča i zlatna trublja, 
Miljenku zadrbta srce. Postao je uzbuđen i plašljiv. 
Osjećao je, da je sapet, pa nikako i nikamo. Isprva je 
mislio, da valja tako mora biti, a čim je dulje čekao, tim 
je postajao sve nestrpljiviji i bilo mu je sve teže i teže. 
Jedva nekako pomakao nogom i zakoračio, a i to je išlo 
vrlo teško. Pogleda na noge, pa na cipele. Sve je kao i 
prije, samio on osjeća, da mu je teško naprijed. Uz muku 
i napor uspjelo mu je konačno pomaknuti se desetak 
koračaja, ali se je istodobno za toliko odmakla užarena 
ploča i bijela poljana. Požuri zato jače. Sad je lakše za- 

koraknuo i brže koracao, ali je sve brže odmicalo sve, 
što je bilo pred njim. 

U to mu dode u susret neko nepoznato čeljade. 

— Znadeš što, daj ti meni cipele, a ja ću tebi ovaj 
štap! 

Bez razmišljavanja pristane na ponudu, izuje ci- 
pele, dade došljaku i uzme u zamjenu ponuđeni štap. 

Kad su se rastali, Miljenko sam sebe zapita: 

— A čemu to sve?! 

Kimne glavom, da odagna od sebe suvišna pitanja 
i jedva što se je podštapao, osjeti, da mu je lakše. Kora- 
čaji ne zapinju, a sve što je pred njim, ne bježi. 

— E, baš ti hvala, što si mi, neznani čovječe, po- 
mogao. Džaba ti cipele, kad štap više vrijedi. 

Ali jao, eto nowog zla iznenada. Užarena ploča i po- 
ljana ne bježi. Zlatna se trublja pokazala. On je do toga 
zaključka došao na taj.način, što je čuo njezin prvi, pa 
drugi glas i tako redom. Samo on ništa ne vidi, a ako što 
i opazi, to je sve kao u magli, jer pahuljice prše sve u 
hrpama. On se podštapuje i ide, a nema ništa pri ruci, 
da od sebe tjera snijeg, pa da bolje vidi. 

Izvadio je najprije džepni rubac, onda skinuo šešir 
i stao mahati pred licem i očima, Ali, šta je to sve, 


.prema jakosti tajnovite prirode, užarene ploče i zlatne 


trublje. Ništa to ne pomaže. On si je svijestan, da ide, 
da se nešto događa, ali što, to ne zna, kad mu svaki put 
pljusne u oči snijeg i on mora zažmiriti, pa mjesto da 
ide pravcem, a on klimbata ovamo i onamo. Čas mu se 
noga oklizne i on klone, a onda pomoću štapa produlji 
put. Vedrina duha stala ga ostavljati i osjeti, kako ga 
znoj sve probija od muke i napora. Onda se sjeti, da vri- 
jeme leti, a on nije crveno cvijeće ni zapazio, a kamo li 
mu se približio, pa ga stali prolaziti trnci. 

U to se pojavi drugi došljak. 

— AT si luda! Što mašeš čas šeširom, a onda rup- 
cem. To ti pomoći ne će, proći će vrijeme, dapače... 
Ustraješ li u tom, proći će vrijeme, ne ćeš ništa vidjeti, 
pa sve uzalud. Daj šešir i rubac meni, a ova brezovača 
tebi. 

Bez da je što razmišljao, Miljenko skine šešir i sa 
rupcem. dade došljaku, a od ovoga primi brezovaču. U 
prvi čas nije ni zapazio njezinu debljinu. Već kad je pro- 
metnuo iz desne ruke u lijevu štap, a desnom zavitlao 
brezovačom, imao je šta da vidi. Brezovača se izduljila 
u nedogled, pa kao kad čovjek mahne rukom, tako je 
ona sve zapreke odstranila do u sitnice. Pred njim pukla 
čistina i on odmah uvidio, kako se od ničesa stvara u 
svoj svojoj ljepoti i zlatokosa Vila i niču prvi cvreni 
cvjetovi. Zadnji put je sve to išlo mnogo brže, onako u 
tren oka, a sada jedan, onda prođe dosta dugo vremena, 
Pa izmili drugi cvijet. Kako je bio dosta udaljen, požuri 
korake, ali u to osjeti svu silu zapreka, Najveća pako 
zapreka je neravno tlo, koje mu se prije činjaše glatko 
i ravno kao voda. Gdje je bilo mjestimice i na oko je- 
dnolično, u tili čas se je promijenilo, pa je noga nena- 
dano propala i dječarac je imao dosta napora, dok se 
je riješio neugodnog položaja i sebe izvukao iz jaruge, 
štap i brezovaču, koja je bila sva razbarušena od čestog 
padanja. Na njegovu nesreću, pukao mu je štap, a bre- 
zovača sva posavijala i isprekidala, pa je ostao bez 
pomoći. 

.A crveno cvjeće klijalo, sve jedan cvijet za drugim, 
opojni miris širio se na sve strane, dok je zlatokosa Vila 
obilazila redom i smješkala na Miljenka. On pak u ne- 
prestanoj borbi i mukama, nestrpljivo je promatrao 
svaki cvijetak i svaku laticu, koja se crvenila kao pur- 
pur i mirisala vanrednim mirisom. Svi ovi bajoslovni 

utisci sasvim su ga zaokupili i on je čisto zaboravio i na 
sebe i na čitav svijet, pa se u njemu javljala najprije 
želja samo dotaknuti se cvijetka, zatim pomirisati, a 
onda i prisvojiti onaj, pod kojim se krije njegova sestrica 
Đurđica. Ili, da ju barem samo vidi, a onda je lako. 

I on stao razmišljavati, kako će ju uzeti brže bolje 
za ručicu, pa naglo i svom brzinom pobjeći kući, Već je 
i pružio ruku i naglo zakoračio, kad li zagrmi oštar i 
reski glas, pun prijekora i opomene: 

— Ne diraj cvijeća! Ne diraj cvijeća! Ne diraj cvi- 
jeća! 

U tom času bila je poljana prekrasna. Bijela po- 
ljana sva se crvenila od prekrasnog cvijeća i zlatokosa 
Vila stupala je iz daleka prema sredini. 

Bex oi se trgne i sjeti riječi Plavuše. 

— O, Bože, sad mi budi na pomoći! 

dodi je odlučio paziti na svaki svoj poltetaj, da 
se ne dotakne cvijeća, pomirisati nikako, a otkinuti ni 
za što. Ta je njegova odluka postala tako čvrsta i stalna, 
da se je dječarac svidjeo i samoj zlatokosoj Vili. 

— Mali dječače, vidim, da si čovjek od riječi i da 
znadeš slušati. Vrati se natrag i čekaj zoru dana. 

U to su se cvjetići pretvorili u bezbroj djece, koja 
su veselo zakliktala, a zatim su potpuno skladno zapje- 
vala skupa sa Vilom i poveli kolo naokolo... 

i Haj! Haj! Haji 
Naše kolo slikovito 
Pruža svakom vilovito 
Sve, što naša duša želi 
I udara sva vesela — 
Haj! Haj! Haji / 
Naše kolo je najljepši: 
Maj! Maj! Maj! 
Zato nek je vječna slava, 
Što je radost naša prava 


Haj! Haj! Haj! 
Neka živi naša Vila, 
Nama svima vazda mila 

Haj! Haj! Haj! 

Pjesma je orila, a pijev: Haj! odjekivao poput or- 
gulja najprije sve jače i jače, a onda sve slabije i slabije, 
dok nije zlatna trublja dvanaest puta zatrubila i nestalo 
svega. 

3 * 

Miljenko posluša, pa se okrene natrag, pa će da 
pođe do svojega ležaja, kad li mu nad glavom zaleprša 
Plavuša. 

Bila je i obijesna i vesela. Kako je letjela zrakom po- 
vrh njegove glave, sve je odzvanjalo od vednoga raspo- 
loženja. ' i ' 

Hodi sad, hodi sad, 
Pa ćeš dobit rukosad! 
Dječarac se na čas uozbilji i prisluhne bolje. 
Pa ćeš dobit rukosad, 
Rukosad, rukosad... 

Sad više nije mogao izdržati. 

'— Plavušo, Plavušo... što znači tvoja pjesma puna 
obećanja?! 

A ptičica poleti još življe, zaleprša krilima jače i po- 
leti nebu pod oblake. 

Vidjet ćeš, vidjet ćeš, 
Jer si slušo dobit ćeš, 
Dobit ćeš, dobit ćeš: 
Rukosad, rukosad.., 

Plavuša je letila sve više i više, daleko, daleko... 
tako daleko, da je u neizmjernoj visini skoro posve ne- 
stala. Kad je bila manja od najmanje točke, zasvijetli 
jako, pa sve jače. Iz neobičnoga sjaja nikne crveni cvi- 
jet, koji je stao naglo padati na zemlju. Padao je... pa- 

dao sve brže i brže, pa što se je više primicao zemlji, to 
je bivao izrazitije crven, sve crveniji i veći. Kad je na- 
pokon pao na zemlju i Miljenko potrča k njemu, a mje- 
stoj crvenoga cvijeta, to pred njim stoji vedra i vesela . 
njegova draga sestrica... Đurđica. On ju obujmi i pun 
sreće i razdraganosti, nasmije se glasno i istodobno za- 
plače od radosii. 

— Slatka moja Đukice, slatka moja Đukice! Samo 
kad te opet imam, hvala ti Bože! 

I bratska ljubav slavila je iskreno i neizmjerno 
slavlje trajnoga zadovoljstva. 


Kad se je, za kratko vrijeme, Miljenko uistinu pro- 
budio od pravoga sna, kojega proživljava svaki čovjek, 
njemu se još uvijek pričinjavalo, da je u šumi, kraj 


“drveta u duplju i da sa grančice pjeva Plavuša: 


Ja znam sve, ja znam sve, 
Vidjet ćeš, vidjet ćeš, 
Dobit ćeš, dobit ćeš i t. d. 

A kad tamo, njega je nježno obuhvatila njegova ma- 
kica,' budila oda sna i pozivala, da je vrijeme spremati 
se za polaz u školu. 

Valja naime znati, da je, dan prije, bio rođendan 
Đurđice, pa je bilo pozvano na kućno slavlje mnogo 
uzvanika: vršnjaci i družice. Bila je tu crnokosa Erika, 
plavuša Bapšika i Štefica, crnomanjasta Maja i seka Bo- 
siljka, veseli Nikica i obijesni Janko, nježna Verica i 
dobroćuna Beata i mnogi drugi. Tuse je veselilo, pjevalo 
i uživalo, najprije u sobi, a onda su pošli na sigru u dvori- 
šte. Djeca kao djeca, što je njima dvorište, pošli u vrt, ska- 
kali i trgali zelen, pa i jesensko cvijeće, a onda potrčali iza 


1 makica = majčica. Op. pisca. 

bašična. Đurđica, vragoljanka, da ih iznenadi, obišla 
baščine, pa kradomice pobjegla natrag kući, da se sa- 
krije. Djeca se uplašila, pa u namisli, da se je Đurđica 
izgubila, traži ovdje, traži ondje, a najviše Miljenko. 
Nju je tražio brižan bratac, pa udri u plač, gotovo od 
bojazni, što je družba sa sesiricom skakala i tamo, gdje 
ne smije, a bogme i otrgnula po koju preko broja zim- 
sku lijepu katu. 

— Što će kazati makica, a što tatica, kad za sve to 
čujet! Joj... ' 

Kako se skrivačica međutim izdala sama, roditelji 
opet sve oprostili malim nestaškima, svršilo je sve u 
najljepšem redu. Djeca se lijepo i bratski razišla, a po- 
slije večere polijegali roditelji skupa sa djecom. 

Pa dok su pojedinci sanjali svaki o koječem, Mi- 
ljenko je usnuo priču i san o cvijeću i snijegu... 

O čemu će sanjati koje dijete u buduće, bit će go- 
vora... drugi put. Zasada neka je dosta i ovo. 

Zar ne? i 

Zlatna ribica (uz naslovnu sliku) 
Stakleni dvorac i aždaja sedmoglava (uz 


Krstaš barjak — — 


Zdenka i Sedefica (uz sliku) — 


Utisnuta ruka u kamenu 


Kristov pohod na Tucin-dan (uz sliku) 


Prvi snijeg . — 3 
Jezero u šumi (uz sliku) 
Miljenko — > — 
Cvijeće u snijegu (uz sliku) 

